Fiat u zemlji jeftine radne snage - Dosta je bilo\nEkonomija • Privreda • Saopštenje\nPri kraju četvrte nedelje štrajka zaposlenih radnika u Fiatu, premijerka je, ostavši bez ijednog argumenta, poručila da radnici dobijaju 320 evra neto platu mesečno i kako iza štrajka “stoji politički interes i ozbiljno loša namera”. Premijerka, kojoj su radnici poručili da joj je zabranjen ulazak u fabriku, od početka štrajka je imala samo kontradiktorne izjave, od onih da će se “koliko sutra sesti za sto i razgovarati”, do toga da je “Fijat glasno i jasno rekao da nigde u svetu ne razgovara sa radnicima dok traje štrajk”.\nNa sajtu Agencije za privredne registre se nalazi finansijski izveštaj Fiata za 2016. godinu. Iz njega je jasno da je država Srbija Fiatu na ime subvencija u 2016. godini poklonila oko 35 miliona evra. Ove subvencije uključuju i sve doprinose na teret poslodavca koji umesto Fiata za sve zaposlene koji dobijaju 320 evra mesečno, ali i za italijanski menadžment koji prima hiljade evra mesečno, plaća država Srbija. Kako je Fijat u prošloj godini prosečno zapošljavao 2.833 radnika, ovaj poklon građana Srbije Fiatu iznosi 12.500 evra godišnje po radniku. Znači, država Srbija Fiatu poklanja 12.500 evra godišnje, da bi Fiat zaposlio radnike i dao im neto platu 3.800 evra godišnje. Sa druge strane, domaća privreda zapošljava radnike i plaća im platu od 390 evra mesečno, odnosno 4.600 evra godišnje, a od države dobija 0 evra za subvenciju.\nZnajući sve ovo, ministar za rad Zoran Đorđević u strahu da Fiat ne napusti Kragujevac poručuje zaposlenima da bi “u svojim zahtevima trebalo da pokažu malo ljubavi prema Srbiji”. U štrajk koji je uzdrmao celu zemlju umešao se i predsednik Srbije koji je izjavio “da je u interesu Srbije, Kragujevca i radnika Fiata da se njihov štrajk što pre završi, jer negativno utiče na dolazak novih investicija u našu zemlju”.\nSaša Radulović je od 2005. godine kada je počeo da piše blog, a zatim i kao ministar u Vladi 2013. godine, ukazivao i ukazuje na štetne tajne ugovore sa tzv. stranim investitorima. Srbija već duže od 15 godina vodi suludu perpetuum mobile ekonomsku politiku zasnovanu na subvencijama, korupciji i partijskom reketu koja ubija domaću privredu. Dinkićeva ekonomska politika, ne samo SPS i prazna politika mahanja evropskom zastavom dok Srbija propada, je primer kontinuiteta između prethodne i sadašnje partokratije. Kada je 2013. godine Radulović kao ministar privrede objavio koliko je ko dobio subvencija u budžetu, menadžment Fiata je na sastanku u Ministarstvu privrede tražio da Ministarstvo povuče informacije o Fiatu. Direktoru Fiata koji je ovo izgovarao su se tresle ruke. Dobili su odgovor u formi pitanja: da li biste smeli tako nešto da tražite od vaše vlade kod kuće?\nPartokratija na vlasti, i ova danas i ona pre nje, pretvara Srbiju u zemlju jeftine radne snage iz koje nam deca beže u svet. Mi ne želimo da gledamo decu i unuke preko Skajpa. Ekonomsku politiku treba okrenuti ka domaćoj privredi. Najbolja politika podrške privredi je politika smanjenja poreza i doprinosa, ukidanja parafiskalnih nameta, smanjenje birokratije, dostupnost kredita sa razumnim kamatnim stopama, smanjenje sive ekonomije. DJB jedini ima program i govori o rešenjima. Ostalima prepuštamo velike reči. Srbiji je potreban sistem, ne vođa. I jednaka pravila za sve.\nRadnički štrajkovi: uzroci i rešenja\nOznakeNaslovna-traka Naslovna-centar Fiat\n18. jula 2017. u 16:00\nOvde je naveden tipičan primer SNS-ovog zamajavanja naroda, demagogije i podvaljivanja radnicima: “Ministar za rad Zoran Đorđević u strahu da Fiat ne napusti Kragujevac poručuje zaposlenima da bi „u svojim zahtevima trebalo da pokažu malo ljubavi prema Srbiji“.\nIstovremeno, može se videti, u našoj srpskoj nesrećnoj politici, redak primer pravog i odgovornog odnosa prema radnicima i stranim investitorima: “Kada je 2013. godine Radulović kao ministar privrede objavio koliko je ko dobio subvencija u budžetu, menadžment Fiata je na sastanku u Ministarstvu privrede tražio da Ministarstvo povuče informacije o Fiatu. Direktoru Fiata koji je ovo izgovarao su se tresle ruke. Dobili su odgovor u formi pitanja: da li biste smeli tako nešto da tražite od vaše vlade kod kuće?”\nDovoljno je da na osnovu ova dva primera ispravno zaključimo koja stranka u Srbiji radi na dobrobit svih građana, a koja vara, laže i krade.\nNeka birači prosude i donesu pravu odluku na izborima kada je najbolja prilika da se promeni vlast i situacija u kojoj se nalazimo.\n18. jula 2017. u 20:12\n18. jula 2017. u 22:33


„Dani RS u Srbiji“: Delegacija Prijedora u poseti Kikindi – TV Kikinda\n„Dani RS u Srbiji“: Delegacija Prijedora u poseti Kikindi\nManifestacija „Dani Republike Srpske u Srbiji“ održava se od 22. do 29. septembra u 11 gradova u našoj zemlji, među kojima je i Kikinda. Tim povodom, delegacija Prijedora boravila je u radnoj poseti Kikindi, a ovdašnja pozorišna publika večeras je imala priliku da pogleda predstavu ansambla iz Prijedora „Sve o ženama“.\nDa je u planu unapređenje saradnje dva bratska grada na poljima kulture, turizma, poljoprivrede, preduzetništva, kao i sporta, potvrđeno je na sastanku u gradskoj kući.\n–Ovogodišnja manifestacija razlikuje se od prethodnih po novom progamu kojim želimo da podstaknemo saradnju i bratimljenje opština i gradova i Srbije i Srpske i da predstavimo dobre primere onih koji već imaju odličnu saradnju, kao što su Kikinda i Prijedor– istakla je Ana Ljutić, viši stručni saradnik Predstavništva RS u Srbiji.\nGradonačelnik Nikola Lukač u maju je boravio u Prijedoru, a uzvratna poseta gradonačelnika Prijedora Dalibora Pavlovića usledila je tokom 36. Dana ludaje. Lukač podseća da je veliki broj sugrađana poreklom iz Potkozarja što je razlog više da negujemo tradiciju, običaje i pospešimo saradnju u oblastima kulture, obrazovanja, turizma i sporta.\n– Otpočinje nova faza saradnje dva grada. Razmena đaka i đačke ekskurzije pružiće nam mogućnost za jačanje veza. Zahvaljujem se i Predstavništvu RS u Srbiji što je Kikindi omogućilo da bude deo velike manifestacije. Očekuju nas i zajednički projekti koje ćemo realizovati u našim selima– najavio je Lukač.\nDugogodišnja prijateljska saradnja nastavlja se i konkretizuje, ocenio je Mirsad Duratović, predsednik Skupštine grada Prijedora.\n– Ovde su i moje kolege Rade Rosić, načelnik Odeljenja za privredu i preduzetništvo i Danijel Egić, načelnik Odeljenja za poljoprivredu, i upravo su to sfere u kojima ima dosta prostora za konkretniju saradnju. Kikinda može mnogo da nam pomogne u oblasti poljoprivrede. Koristim priliku i da pozovem Kikinđane da nas posete i upoznaju našu turističku ponudu- rekao je Duratović.\n26 septembra, 2021 Rubin Rubin\nDruštvo, Kikinda na webu, KulturaDani RS u Srbiji , kikinda , kikinda vesti , Mirsad Duratović , nikola lukač , Prijedor\n← Terra nastavlja saradnju sa Fakultetom likovnih umetnosti sa Cetinja Uspešan vikend za mlade džudiste “Partizana” →


Najava: Šta Zvezdu čeka u Istanbulu | Double - Double\nNajava: Šta Zvezdu čeka u Istanbulu\nNovember 24, 2016 Uros B.\tLeave a comment\nCrvena Zvezda gostuje danas ekipi Anadolu Efesa u 9. kolu takmičenja u Evroligi. Crveno-Beli su do sada ostvarili skor 4-4, dok sastav Efesa ima slabiji učinak od 3-5.\nTrener Velimir Perasović nije još uspostavio svoj atraktivni stil igre u Efesu, koji je često gubio utakmice na “mekanost” i “glupo” izgubljene lopte.\nSastav Efesa je četvrti najbolji tim u Evroligi po broju postignutih poena (86 naspram 72.1 CZ), zauzima drugo mesto po broju asistencija (20.1 naspram 16.4 Crvene Zvezde), a Efes se nalazi visoko i na listi ukupnih skokova (33.8 naspram 29.4 CZ).\nOno na čemu Efes apsolutno gubi utakmice u Evroligi je defanziva, koja je među najslabijima u Evroligi. Sastav trenera Perasovića dopušta čak 90.5 poena po utakmici, uz odlične procente šuta protivnika (čak 43% za 3, neprijatnih 56% za 2). Trener Radonjić, sa druge strane, vodi ekipu koja je defanzivno najbolja u Evroligi (samo 71.8 poena po utakmici!) i na tom segmentu Crveno-Beli imaju ogromnu prednost.\nSastav Efesa je pun kvalitetnih košarkaša, a sve ih predvode Derik Braun, Tomas Ertel i Dešon Tomas. Najveća pretnja za Crvenu Zvezdu upravo dolazi sa pozicije 4, gde će sastav dodatno biti oslabljen neigranjem Luke Mitrovića. Dešon Tomas je igrač koji voli streč košarku, dobar je šuter, ali u momentima kada je on na parketu “pati” skok sa pozicije krilnog centra. Derik Braun nije u vrhunskoj formi ove godine, ali je igrač najviše evroligaške klase i veliko je pitanje da li Simonović ili Bjelica mogu da mu ispariraju odbranom 1 na 1.\nOlakšavajuće okolnosti za Crvenu Zvezdu su da Džejson Grejndžer, kao i veliko pojačanje iz SAD Brajs Koton, za sada ne pružaju očekivane partije. Posebno bledo izgleda Koton koji slabo razigrava, a nije ni uspešan u šutu van linije 6,75.\nSastav Efesa upotpunjuju i defanzivni specijalista Tajler Honikat, tu je i visoki centar Alen Omić, kao i snažni Brajant Danston, a od turskih igrača se ističu Čedi Osman i Doguš Balbaj. Osman je u izuzetnoj šuterskoj formi ove sezone, dok Balbaj za sada niti doprinosi niti igra mnogo.\nZa razliku od prošle sezone, kada je Danston bio u velikom padu, ove izgleda daleko bolje. Međutim, nije još na onom vrhunskom nivou iz Olimpijakosa, i ne može defanzivno izneti ceo teret sam.\nZaključno, u ovoj utakmici će se videti sudar dva tipa košarke – ofanzivno nastrojeni Anadolu Efes će se suočiti sa najboljom odbranom Evrolige Crvenom Zvezdom. Jedna ležerna košarka domaćina, koju Perasović još uvek nije uspeo da iskontroliše, nasuprot fantastične discipline tima trenera Radonjića i odlične forme Marka Simonovića.\ntagged with Anadolu Efes, Crvena Zvezda, Evroliga


Počeo Hearthstone SeatStory Cup VII - RUR Esports\nHome - eSports - Počeo Hearthstone SeatStory Cup VII\nBy Sawovsky 23/06/2017\nSeatStory Cup, tradicionalno jedan od nazabavnijih i među publikom najomiljenijih Hearthstone turnira, počeo je juče sa svojim sedmim izdanjem.\nTurnir je svoju popularnost stekao zbog opuštene atmosfere u studiju TakeTV kuće, gde igrači pored turnira imaju i raznorazni propratni zabavni sadržaj, žurke na kraju svakog dana, tematske događaje i druge slične zabavne aktivnosti.\nTurnir je uvek bio invitacionog tipa, gde poziv dobijaju popularni igrači i strimeri, pa ćemo tako i ovog puta gledati 32 popularne Hearthstone persone kako se bore za deo nagradnog kolača od 20 000 dolara, od čega pobedniku ide 10 000.\nIgrači su najpre podeljeni u 8 grupa sa po 4 igrača, odakle po dvoje najboljih ide u drugu grupnu fazu, gde je 16 igrača podeljeno u 4 grupe sa takođe po 4 igrača.\nNakon toga kređe plej-of sa 8 najboljih igrača druge grupne faze.\nProgram turnira počinje svakoga dana od 13h po našem vremenu, trajaće do nedelje, a ceo događaj možete pratiti uživo na Twitch kanalu www.twitch.tv/TaKeTV_HS , gde su nam domaćini poznati Hearthstone voditelji – Frodan, Sottle i Raven.\nRaspored grupa prve faze možete videti ispod, a sve ostale informacije možete pogledati na zvaničnom sajtu događaja.


Tag / Vazdušni saobraćaj / Vesti online\nUber je potpisao drugi ugovor s NASA koji je ozvaničio saradnju na razvoju modela koji će simulirati uslugu "ovozemaljskog" taksija.\nBiti računarski programer, zaposliti se u vazdušnom saobraćaju, ili se baviti istraživanjem tržišta u prevodu na srpski znači i izabrati pravi put. Naime, sudeći po zvaničnoj statistici, u...\nAmerika opustošena, oluja čupala drveće, nosila krovove i kola\nSneg, susnežica i grad zaustavili su vazdušni saobraćaj širom SAD tokom jednog od poslovno najprometnijih vikenda nakon što je su oluje odnele najmanje 44 života tokom božićnih praznika.\n(Ne)izvesni letovi za SAD\nVazdušni saobraćaj ugrožen zbog sve više raketa\nŠirenje prenosivih protivavionskih raketa na Bliskom istoku i u severnoj Africi moglo bi da predstavlja pretnju za bezbednost vazdušnog saobraćaja.\nOtvorena kapija ka Americi\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović i ambasador SAD u Srbiji Majkl Kirbi potpisali su Sporazum o vazdušnom saobraćaju.


Jesenji rasplet - Zvezda "zimuje" na prvom mestu, kolika će biti razlika? - Sportske.net\nJesenji rasplet - Zvezda "zimuje" na prvom mestu, kolika će biti razlika?\nCrveno-beli su bili prvi na tabeli posle 15 odigranih kola ali će se računi iz jesenjeg dela sezone svoditi 14. decembra.\nDinamo "petardom" poslao poruku PartizanuVideli ste kijamet u Humskoj, evo po kakvim terenima se igralo u Makedoniji!Raport iz Humske - Šta je sa Tošićem i Evertonom?Đukić nije zabrinut posle novog remija: "Bićemo prvaci ako to zaslužimo"Stojke "poklonio" remi Voši - Evo šta mu poručuju navijači! (TVITOVI)\nZavesa na jesenji deo sezone u domaćem šampionatu biće spuštena nakon 156. "večitog" derbija koji bi prema rasporedu takmičenja trebalo da bude odigran 13. decembra.\nTo znači da će "večiti" do odlaska na zimsku pauzu odigrati po dve prvenstvene utakmice, ali i po jednu u Ligi Evrope i to već u četvrtak.\nCrvena zvezda je pred evropski meč odluke sa Kelnom remizirala sa Bačkom u Bačkoj Palanci i dala Partizanu šansu da se posle duela sa Vojvodinom približi na četiri boda zaostatka ali šampion Srbije nije iskoristio kiks lidera prvenstva.\nKolo još uvek nije kompletirano ali možemo da konstatujemo da razlika između Crvene zvezde i Partizana posle dvadeset odigranih utakmica iznosi ŠEST bodova.\nTo znači da će Zvezda bez obzira na ishode poslednje dve prvenstvene utakmice u jesenjem delu sezone "zimovati" na liderskoj poziciji na tabeli jer bi čak i u slučaju istog broja bodova sa Partizanom imala bolju gol razliku.\nSituacija je takva da se tokom trajanja ligaškog dela prvenstva plasman klubova na tabeli određuje na osnovu osvojenih bodova, a u slučaju istog broja bodova gleda se gol razlika. Zvezda je trenutno prva na tabeli sa 53 osvojena boda i gol razlikom 51:7 (+44). Partizan zaostaje šest bodova i ima gol razliku 40:15 (+25).\nTo znači da Zvezdu već sada možemo da proglasimo jesenjim šampionom, ali daleko od toga da će poslednje dve utakmice prvog dela sezone biti manje bitne.\nCrvena zvezda posle duela sa Kelnom dočekuje Borac iz Čačka, pa ide u goste Partizanu. Šampion Srbije posle gostovanja u Kijevu ide na megdan Napretku, a u poslednjem kolu jesenjeg dela prvenstva ugosiće "večitog" rivala.\nJasno je da crno-beli imaju težeg rivala u 21. kolu, a pride idu u goste Napretku, dok Zvezda na svom terenu dočekuje slabašni Borac koji je ove jeseni već tukla dva puta.\nPartizan će u najboljem slučaju, ukoliko se ne desi čudo pa Zvezda ispusti bodove protiv Borca, svog "večitog" rivala ugostiti kao drugoplasirani tim na tabeli sa šest bodova manje. Tako bi u "večitom" derbiju" mogao da juri smanjenje tog bodovnog zaostatka i da u februaru krene sa "-3". Zvezdi remi sigurno ne bi smetao, a pobeda bi bila prava premija jer bi u tom slučaju crveno-beli najverovatnije otišli na pauzu sa 9 bodova više od "večitog" rivala.\nPrvenstvu se vraćamo sledećeg vikenda, pre toga nas čekaju utakmice "večitih" u Ligi Evrope, a to je u ovom trenutku najvažnija stvar.


Početna / Vesti / Počela onlajn prijava za pomoć od 100 evra\nTimočka 13/05/2020 | 13:53\tVesti, Društvo, Ekonomija\nMinistar finansija Siniša Mali izjavio je da od danas svi punoletni građani sa prebivalištem u Srbiji mogu preko sajta Uprave trezora da se prijave da bi dobili pomoć države u dinarskoj protivvrednosti od 100 evra.\nPrilikom prijavljivanja građani će davati sledeće podatke — broj lične karte i matični broj, kao i ime banke u kojoj već imaju račun, ili u kojoj žele da im se otvori namenski račun.\n„U petak, 15.maja krenuće sa radom i kol centar, a broj telefona će biti objavljen u medijima”, naveo je ministar i reko da u petak kreće i automatska isplata 100 evra za penzionere i one koje primaju socijalnu pomoć.\n„Na svakih pet dana ćemo isplaćivati one koji su se prijavili”, rekao je Siniša Mali i napomenuo da nema potrebe da se svi prijavljuju odjednom jer za sve, kako je rekao, ima dovoljno vremena.\n„Po meni je veoma važno da smo obećanje koje smo dali pre samo par nedelja i ispunili. Dakle, krećemo sa tom pomoći, krećemo sa tom isplatom. Prošle nedelje je bila velika vest da smo isplatili minimalnu zaradu. Prva minimalna zarada je isplaćena za 1.052.000 radnika na teritoriji Republike Srbije”, istakao je Mali.\nU prvih pet sati preko milion građana Republike Srbije se prijavilo za isplatu novčane pomoći u iznosu od 100 evra preko portala Uprave za trezor.\nKljučne reči Ministar Ministarstvo finansija Republike Srbije Novac Pomoć Prijava Siniša Mali Srbija Uprava za trezor Finansije\nPrethodna PU Bor: Udario 67-godišnjaka i oteo mu novac\nSledeća Na teritoriji Zaječara nema novih pozitivnih slučajeva korona virusa\nDanas pretežno sunčano i toplo, poslepodne, uveče i noću na jugu i jugozapadu Srbije naoblačenje, …


Rusija posjeduje Nezavisan internet - slavicnet.com\nrusija - 103887 - 09.11.2019 : Zeljko Tomic Sokolac - (2)\nRusija posjeduje Nezavisan internet\nPrije nekoliko dana, gledam u Dnevniku 2 Radio Televizije Srbije, informaciju o tome da je Rusija završila projekat "Nezavisnog interneta" koji može da funkcioniše potpuno odvojeno od ostatka svijeta.\nSem ove šture informacije, navodi se I komentar da su Zapadni mediji zabrinuti zbog toga što sada Kremlj ima u rukama potpunu kontrolu blokiranja zapadnih sadržaja.\nOčigledno je da je ova vijest prepisana od strane novinara RTS-a I da su oni veoma malo upoznati sa stvarnom situacijom u svijetu. Da se kojim slučajem bave istraživačkim radom, ili bar gledaju ruske kanale (poput mene) znali bi da se o ovom problemu u Rusiji govori već nekoliko godina. Naime, u jeku sankcija koje Zapad uvodi prema Rusiji, ruska vlada je ocjenila da postoji mogućnost američke blokade interneta prema moskvi, što bi isti u potpunosti paralizovalo. Ovo bi dovelo do kolapsa ruske ekonomije jer danas sve funkcioniše I koristi internet: od banaka, prodavnica, državnih institucija, fabrika, poštanskog I telefonskog saobraćaj itd.\nDa bi Rusija opstala kao suverena zemlja, I ne bi došlo do toga ga vanjski uticaji odlučuju o njenoj sudbini, morala je izgraditi čitav niz komunikacionih čvorova, I na taj način omogućiti da internet u otadžbini može funkcionisati nezavisno od infrastrukture njihovih "zapadnih partnera". Ja im na ovom čestitam, a za srpske novinare imam jedan veliki minus.\nŠto se tiče kontrole interneta, lopticu bi prebacio sa druge strane plota. Naime, dobro je poznato da se američka vlada na razne načine miješa u kontrolu interneta. Ona to radi, prije svega preko svojih pretraživača, npr. Gogla, jer selektivno blokira sadržaje koji dolaze iz zemalja koje vode politiku koja njima ne odgovara. Primjera radi, podaci sa Fejsbuka se koriste u političke svrhe, tj. vrbovanje građana da daju svoj glas za Demokratsku partiju.\nOno što je naročito porazno za Ruse, a takođe i za nas, jeste da Zapad prekraja istoriju pojedinim zemljama i narodima. Primjera radi, ogromna većina mladih u ovim zemljama "uče istoriju preko Vikipedije", za koju znamo da je jedan od strateških projekata američke vlade. Zbog toga je Putin odlučio da u narednih nekoliko godina uloži značajna finansijska sredstva u razvoj projekta koji će biti pandam Vikipediji.


Šapić: Srbija i najbolja i najsolidarnija (FOTO) | Najnovije vesti - Srbija danas\nPametna politika dovela je do toga da svetski mediji izveštavaju o Srbiji kao o lideru u borbi protiv globalne pandemije.\n- Srbija je takođe tokom globalne krize pokazala visok stepen solidarnosti. Poklanjali smo vakcine i vakcinisali građane iz okruženja u vreme kad vakcina nije bilo nigde, kada ni Evropska unija niti bilo koja država pojedinačno nije davala vakcine nikome. Dokazali smo da smo baš mi faktor stabilnosti u regionu, a ne obrnuto, kako neki žele da predstave. U Vranje su dolazili građani Severne Makedonije da se vakcinišu, u Beograd su dolazili naša braća iz Republike Srpske, Bošnjaci iz Bosne i Hercegovine. Predsednik Vučič je nosio vakcine u Sarajevo, premijerka u Podgoricu - naglasio je Šapić.\nSNS Aleksandar Šapić Sombor pandemija Srbija lider


#mentorstvo - Preduzmi ideju\nTesla Nation R&D događaj #2: Razvojni put jednog digitalnog proizvoda — od MVP faze do lansiranja\nR&D događaj biće održan onlajn, 17. maja od 18 časova. Tokom drugog po redu Tesla Nation R&D događaja, Nemanja Vladisavljević, CTO kompanije Presta, pričaće o razvojnom putu startapa Klinika, platformi za efikasno vođenje celokupnog poslovanja akupunkturnih klinika, koji su suosnovali zajedno sa partnerom iz Amerike. Biće reči o izgradnji MVP-a, razvoju samog proizvoda, problemima na koje su …\nTesla Nation R&D događaj #2: Razvojni put jednog digitalnog proizvoda — od MVP faze do lansiranja Pročitajte više »\nSerijal biznis događaja o američkoj poslovnoj kulturi sa Aleksom Paunićem: Kako maksimizovati vrednost networkinga na poslovnim događajima u Americi?\nNa prethodnom predavanju je Aleks Paunić, suosnivač i izvršni direktor kompanije PreCog Security govorio o najbitnijim stvarima na koje treba obratiti pažnju nakon sklapanja ugovora, kao što je obezbeđivanje ponovljivih prihoda, fakturisanje, nabavke i mnogo toga drugog. Na sledećem onlajn događaju, koji će biti održan 7. aprila u 17 časova, Aleks će govoriti na temu Kako maksimizovati vrednost …\nSerijal biznis događaja o američkoj poslovnoj kulturi sa Aleksom Paunićem: Kako maksimizovati vrednost networkinga na poslovnim događajima u Americi? Pročitajte više »\nProgram ideacije — napravi svoj prvi preduzetnički korak\nStartit nastavlja sa radionicama za definisanje ideje za uspešan biznis i početak razvoja preduzetničke karijere. Cilj programa je da polaznicima približi koncept startapa, ali i da pruži uvid u procese izgradnje i plasmana tehnoloških proizvoda koje bi drugi želeli da koriste i plaćaju. Kroz ovaj program, učesnici će imati priliku da prošire znanja i oprobaju se …\nProgram ideacije — napravi svoj prvi preduzetnički korak Pročitajte više »\n„Kako funkcionišu i razmišljaju američke korporacije”\nSledeći Tesla Nation biznis događaj će biti održan 8. marta od 17 časova, a ovom prilikom će predavanje pod naslovom „Kako funkcionišu i razmišljaju američke korporacije” održati Mirjana Spasojević, Vodeći istraživač za tehnološki razvoj u kompaniji Accenture Labs u San Francisku. Mirjana će govoriti o korporacijama uopšte, načinu na koji su strukturirane, načinu na koji funkcionišu, procesima …\n„Kako funkcionišu i razmišljaju američke korporacije” Pročitajte više »\nTesla Nation R&D događaj\nSledeći događaj biće održan 22. februara od 18 časova. Priliku da predstave ono na čemu rade imaće Miloš Živković, inženjer blokčejn protokola u kompaniji Trapesys (MVP Workshop venture), i Christos Paschalidis, CTO u kompaniji Kroon. Miloš Živković održaće predavanje na temu „Uvod u razvoj blokčejn protokola”. Miloš će govoriti o multidisciplinarnom polju blokčejna, razvoju blokčejn tehnologija i decentralizovanih sistema. …\nTesla Nation R&D događaj Pročitajte više »\nSerijal biznis događaja o američkoj poslovnoj kulturi sa Aleksom Paunićem: Sklopili ste prvi posao u Americi — šta sad?\nOnlajn događaj će se održati 10. februara u 17 časova. Na prethodnom predavanju je Aleks Paunić, suosnivač i izvršni direktor kompanije PreCog Security govorio o geografskoj strukturi američke industrije, kako amerikanizovati svoj brend, kako formulisati prodajne poruke i napraviti poslovnu strategiju za američko tržište. Na sledećem onlajn događaju, koji će biti održan 10. februara u 17 časova, …\nSerijal biznis događaja o američkoj poslovnoj kulturi sa Aleksom Paunićem: Sklopili ste prvi posao u Americi — šta sad? Pročitajte više »\nRazvijanje uspešnog poslovanja u biznis kulturi Njujorka\nUtorak, 1. februar 2022. godine rezervisan je za još jedan Tesla Nation događaj. Sa početkom u 18.30h pridružiće nam se Nenad Bjeloš, partner i suosnivač kompanija ConvertMore, Digital Dot i Movers Development. Nenad će govoriti o različitim aspektima poslovanja u Njujorku, i dotaći će se pitanja poslovne kulture, pregovaranja, akvizicije klijenata, negovanja poslovnih odnosa, i izgradnje …\nRazvijanje uspešnog poslovanja u biznis kulturi Njujorka Pročitajte više »\nSerijal biznis događaja o američkoj poslovnoj kulturi sa Aleksom Paunićem: Kako doći do svog prvog klijenta u SAD-u?\nNastavljamo sa Tesla Nation događajima u organizaciji Startit-a, namenjenim za promociju potencijala partnerstva između preduzetnika i profesionalaca sa razvijenih tržišta i Srbije. Ovi događaji će imati za cilj povećanje šansi za uspeh inovativnih proizvoda iz Srbije na globalnom tržištu kroz deljenje primera dobre prakse sa razvijenih tržišta. Na prethodnom predavanju je Aleks Paunić, suosnivač i …\nSerijal biznis događaja o američkoj poslovnoj kulturi sa Aleksom Paunićem: Kako doći do svog prvog klijenta u SAD-u? Pročitajte više »\nPoslovanje u Sjedinjenim Državama: Prednosti, mane i sve između\nOve jeseni Tesla Nation, u okviru projekta Preduzmi ideju, uz podršku USAID i Inicijative Digitalna Srbija, počinje sa događajima namenjenim za promociju potencijala partnerstva između preduzetnika i profesionalaca sa razvijenih tržišta i Srbije. Ovi događaji će imati za cilj povećanje šansi za uspeh inovativnih proizvoda iz Srbije na globalnom tržištu kroz deljenje primera dobre prakse …\nPoslovanje u Sjedinjenim Državama: Prednosti, mane i sve između Pročitajte više »\nKako se deli znanje?\nNa predstavljanju projekta iskoristili smo priliku da pitamo Tea Šarkića, jednog od osnivača Fondacije Petlja, zašto smatra da je mentorstvo i deljenje znanja važno za unapređenje našeg digitalnog ekosistema. Teo se podsetio kako su izgledali prvi koraci na putu uvođenja programiranja u sve škole u Srbiji. Ova priča je još jedan dokaz da je deljenje …\nKako se deli znanje? Pročitajte više »\nKome treba mentor?\nRastko Petaković, Senior Partner u Karanović & Partners i član Upravnog odbora Inicijative „Digitalna Srbija“, na predstavljanju projekta „ Preduzmi ideju “, naglasio je da je mentorstvo i deljenje znanja preduslov za uspešnu realizaciju ideje i ulazak u preduzetnički poduhvat. Ukazavši na najčešće greške koje pravimo kada pomislimo da sve možemo sami i da nam …\nKome treba mentor? Pročitajte više »


Mrkić sam sebe postavio za direktora u ministarstvu\nSavetnik predsednika Srbije i bivši šef srpske diplomatije Ivan Mrkić samo nekoliko dana pre rekonstrukcije vlade imenovao je samog sebe za političkog direktora u MSP.\nZarađuje 120.000 dinara za posao koji ne obavlja: Ivan Mrkić\nKako za “Blic” kaže izvor iz Ministarstva spoljnih poslova, Mrkić je kao tadašnji ministar sam potpisao odluku o imenovanju na tada nepopunjeno, a sistematizacijom predviđeno mesto.\nIzvor “Blica” ističe da je savetnička plata na Andrićevom vencu manja od plate političkog direktora MSP, koja iznosi 120.000 dinara.\nBivši ministar je iza sebe ostavio pustoš na najznačajnijim ambasadorskim pozicijama. Srbiji u ovom trenutku fali od 20 do 22 ambasadora, umesto kojih posao obavljaju otpravnici poslova, a najznačajnije prestonice u kojima ih nemamo su Berlin i Zagreb. Vesna Pusić, hrvatska šefica diplomatije, nedavno je otkrila da je Beogradu upućen zvaničan zahtev da požuri s imenovanjem ambasadora.\nSrbija nema ambasadora u Berlinu više od godinu dana, a nemački parlamentarci su prilikom poslednje posete Beogradu isticali da je potrebno da se što pre reši taj problem. Mrkić je prošle godine za ambasadora predlagao Zorana Jeremića, ali je kancelarka Merkel odbila da pruži agreman jer je u pitanju poslednji ambasador Slobodana Miloševića.\n- Veoma je čudno da Srbija više od godinu dana nije postavila ambasadora u Berlinu, pogotovo kad se ima u vidu koliko je premijer Vučić ove godine putovao u Nemačku i da su odnosi dve zemlje prepoznati kao ključni - ocenio je za “Blic” nemački analitičar Bodo Veber.\nSadašnji šef diplomatije Ivica Dačić obećavao je da će ambasador u Berlinu biti postavljen do kraja avgusta. Donedavno se spekulisalo da će to biti Dejan Ilić, proslavljeni naučnik koji živi u Nemačkoj.\nMrkićev komentar juče nismo uspeli da dobijemo.\nPolitički direktor MSP\nZiberaj tvrdi da Severna Makedonija neće izručiti Morinu Srbiji\nŠIROK OSMEH I DVOGLAVI ORAO On je nova Trampova desna ruka, a jedna fotografija ga povezuje sa ALBANSKIM LOBIJEM (FOTO)


Inicijativa Spasimo muziku: Tomorrowland, Glastonbury i festivali širom Evrope ipak stižu ovog leta! – CLUBBING.RS\nMay 12, 2021 • No Comments •EXIT Festivali Vesti\nTomorrowland, Glastonbury i festivali širom Evrope ipak stižu ovog leta! Napredak u vakcinaciji, objavljivanje planova otvaranja, i poboljšanje epidemiološke situacije donosi dugo iščekivano festivalsko leto u mnogim delovima Evrope. Glavna festivalska vest ovih dana dolazi iz organizacija Glastonburyja, Tomorrowlanda i Pukkelpopa koji su najavili da se događaju ovog leta.\nTags: Glastonbury i festivali širom Evrope ipak stižu ovog leta!, Inicijativa Spasimo muziku: Tomorrowland


Spor oko izbornog procesa se nastavlja: Inicijativa za Stolac podnela urgenciju Tužilaštvu BiH\nAdvokat Inicijative za Stolac Mujo Gec podneo je Tužilaštvu BiH urgenciju u vezi s krivičnom prijavom protiv predsednika Opštinske izborne komisije (OIK) Stolac Ivana Perića.\nOn je rekao da je Inicijativa za stolac predala urgenciju Tužilaštvu BiH, Visokom sudskom i tužilačkom savetu, kao i Kancelariji disciplinskog tužioca VSTS. Istakao je da su prvu inicijativu podneli 26. septembra, drugu 7. oktobra, no, kako su naveli, Tužilaštvo nije postupilo niti po jednoj od navedenih krivičnih prijava, prenosi avaz.ba.\nKako je Gec rekao, Inicijativa za Stolac je i pre izbora ukazivala na nepravilnosti u radu OIK, a koje se uglavnom odnose na to da je na biračkim spiskovima bilo osoba koje su umrle.\n- Slobodno možemo reći da je taj nerad Opštisnke izborne komisije bio razlog za incident koji se desio na dan lokalnih izbora - kazao je Gec.\nUz krivičnu prijavu podnesenu 7. oktobra 2016. godine istovremeno je dostavljena i sveukupna dokumentacija vezana za pravni osnov krivične prijave odnosno za dešavanja u Stocu na dan lokalnih izbora, održanih 2. oktobra 2016. godine. Uz označenu dokumentaciju priložili su i pritužbu za nerad protiv Kantonalnog tužioca HNK Spomenka Jukića.\nUputili su urgenciju uz molbu da se postupi po dostavljenim krivičnim prijavama u što kraćem periodu, jer se u suprotnom može steći da se predmet iz neprincipijelnih razloga namerno zadržava te Tužilaštvo ne postupa po istom.


Nikolić: Moramo da cenimo sve žrtve\nPredsednik Srbije Tomislav Nikolić izjavio je da nije u redu donošenje rezolucije kojom bi se samo jedan narod istakao kao žrtva, a samo jedan zločinac osudio, nego da “svi moramo da pokažemo da odbacujemo zločince iz svojih redova i cenimo sve žrtve”.\n"Ja sam spreman za opšti stav. A pojedinačno, pa vidite da ni ja ne predlažem ništa što bi istaklo da su samo Srbi bili žrtve", rekao je Tomislav Nikolić.\nUpitan kako gleda na predlog rezolucije o genocidu u Srebrenici koju je jedanaest poslanika uputilo Skupštini Srbije na usvajanje po hitnom postupku, Nikolić je rekao da je svoj stav iskazao kada je zamolio da se stavi veto u Savetu bezbednosti UN na rezoluciju koja, kako je precizirao, nije bila ni utemeljna ni istinita, već jednosmerna, sa željom da da se osudi samo srpski narod.\n"Veliki deo čovečanstva je to shvatio i zaustavio to", rekao je Nikolić.\nNikolić je rekao da je predlagao bošnjačkom članu Predsedništva BiH Bakiru Izetbegoviću da zajedno odu i na srpska i na bošnjačka stratišta što Izetbegović još nije prihvatio.\n"Petrovdan je. Mogli smo zajedno da odemo na stratišta srpskog naroda i Bošnjaka, da se pokaže da saučestvujemo u bolu i prema i jednima i prema drugima. Ne možete da učestvujete samo u bolu svog naroda. Onda ste jednostran čovek", zaključio je Nikolić.


Počela izgradnja kontejnerskog terminala i silosa u Luci Novi Sad - Pluton Logistics\nU Luci Novi Sad počela je izgradnja novog vertikalnog keja, kontejnerskog terminala i silosa za žitarice. Klaudio Negreanu, direktor DP World Novi Sad koja je operater Luke, rekao je da je „DP Novi Sad“ jedini lučki operater koji je od nedavno osposobljen da prevozi robu u kontejnerima, tako da će novi terminal ujedno biti i skladište za kontejnere. Takođe, biće omogućeno da se kontejneri pakuju i odmah postavljaju na kamion ili na voz, jer će posle mnogo godina biti obnovljena pruga koja prolazi kroz Luku.\nGradonačelnik Novog Sada Miloš Vučević, koji je prisustvovao početku radova, rekao je da će ova investicija poboljšati srpske privredne kapcitete i omogućiti lakši transport robe iz Novog Sada ka svim destinacijama.\nPrema rečima ministra saobraćaja i infrastrukture Tomislava Momirovića, ulaganje u Luku Novi Sad je u interesu privrede Srbije, kao i saradnja sa kompanijom „DP World“ koja se obavezala da uloži 30 mil EUR u razvoj Luke.\nZa dve godine ovde ćemo imati jedan od najvećih kontejnerskih terminala u Evropi i biće izgrađeno devet silosa kapaciteta 40.000m2, rekao je ministar.\nKako se moglo čuti na događaju, ovo će biti najveći radovi u istoriji Luke Novi Sad, a deo su ukupnih investicija DP World Novi Sad. Ta kompanija kupila je novi kran, novu mehanizaciju za utovar robe, brod Albatros koji je doprineo većoj bezbednosti i brzini uplovljavanja barži u luku, a izgradila je i putnički terminal u koji je uloženo više od 500.000 EUR.\nNE PROPUSTITE: Sunčica Savović, Udruženje Žita Srbije – Zabrana izvoza nenadoknadiva šteta za srpsku privredu\n– Dunav je najvažnija reka za transport u Evropi. Sredstva u nove sadržaje u Luci Novi Sad ulažemo kako bismo je učinili najvažnijim terminalom na Dunavu, što je od velikog značaja za srpsko tržište, ali i za širi region – izjavio je Klaudio Negreanu.\n← Sunčica Savović, Udruženje Žita Srbije – Zabrana izvoza nenadoknadiva šteta za srpsku privredu\nEU menja pravila – Zbog manipulacije tahografa prevoznik može ostati bez dobrog ugleda →\n1. februara 2021. 8. februara 2021. Milica Milosavljevic


Povelje za oko 500 volontera: Kikinda se odužila za nesebičnu pomoć tokom vanrednog stanja | Novosti.RS\npetak, 29. 05. 2020. u 06:10\nKikinđani sa zasluženim priznanjima Foto R. Šegrt\nGRADSKA uprava je "Nikoljdanskim poveljama" - zahvalnicama koje su prvi put ustanovljene minule sedmice, povodom letnjeg Svetog Nikole, koji se obeležava kao slava Kikinde - nagradila više od 500 volontera koji su dobrovoljno pomagali ovdašnjim javnim službama tokom vanrednog stanja.\nMeđu laureatima su preduzetnici, poljoprivrednici, pčelari, sportisti, folklorci, članovi Crvenog krsta, vatrogasci, student, đaci, radnici... a jedan od njih je i doktorand Pravnog fakulteta u Novom Sadu Aleksandar Janjilović iz Banatskog Velikog Sela.\n- Od početka epidemije sam se priključio Udruženju žena iz mog rodnog mesta, te šio zaštitne maske, pa radio u seoskom kontakt-centru i u Gradskom štabu. Pomoglo mi je iskustvo iz 2014, kada sam pomagao ugroženima od poplave u Šapcu i Obrenovcu - kaže Janjilović, dok gradonačelnik Kikinde Pavle Markov ne krije zadovoljstvo što su na raspolaganju uvek imali i više nego dovoljno dobrovoljaca.\nPonosan na to kako su Kikinđani pokazali svest i veliku odgovornost, najavljuje i to da će naredne sedmice posebno zahvaliti medicinarima iz ovdašnje bolnice, DZ i Zavoda za javno zdravlje, te službenicima policije i radnicima javnih službi.


f Nacionalni Dana zaštite prirode - Arhus Centar Subotica\nNacionalni Dana zaštite prirode\nZavod za zaštitu prirode Srbije, povodom 11. aprila nacionalnog Dana zaštite prirode, ukazuje na značaj prirode koja je ukoliko je očuvana, značajan saveznik u prevazilaženju nastale pandemije virusa korona i očuvanju zdravlja.\nIz Zavoda su saopštili da su njihovi saradnici pripremili stručno-informativni tekst o opštim odlikama virusa, sa posebnim osvrtom na virus korona u prirodi, a javnosti je kompletan tekst dostupan na internet portalu Zavoda.\nIz Zavoda upućuju i apel da se pomogne opstanak više od 3.000 jedinki divljih vrsta riba, gmizavaca i drugih životinja u Javnom akvarijumu i tropikarijumu u Beogradu, koje usled nemogućnosti rada sa posetiocima, nemaju dovoljno sredstava za ishranu i preživljavanje životinja.\nUdruženje "Zooplanet" iz Niša, takođe, se susreće sa istim problemom, pa bi pomoć tom udruženju i njihovim štićenicima bila od velikog značaja, dodaje se u saopštenju.\nIz Zavoda pozivaju prosvetare da za potrebe nastave na daljinu, kao i zainteresovane građane koji žele da spoznaju prirodu, koriste saznanja i informacije o prirodi Srbije koje je Zavod uobličio u formi filmova i video prezentacija za realizaciju tema iz predmeta Biologija, Geografija, Svet oko nas i Čuvari prirode.\nViše od 80 prezentacija grupisano je u četiri celine, Geodiverzitet i geonasleđe, Zaštićena područja Srbije, Zaštita biodiverziteta i ekosistema i Zaštita prirode, klimatske promene, obnovljivi izvori energije, koje se mogu preuzeti preko linka <http://www.žps.rs/wp/skole> u odeljku programi za nastavnike, na kome su dostupni i video zapisi o prirodnim dobrima.\nSrbija predstavlja jedan od šest centara biodiverziteta Evrope, sa raznovrsnim ekosistemima od submediteranskog do subarktičkog tipa, a naši najočuvaniji i najznačajniji delovi prirodne baštine čuvaju u okviru sistema 470 zaštićenih područja koja zauzimaju površinu od 7,66 odsto teritorije naše zemlje.\nZa Dan zaštite prirode u Srbiji odabran je 11. april, jer je na današnji dan 1949. godine prvi put ustanovljen status jednog područja kao zaštićenog prirodnog dobra, a to su vodopadi u okviru Spomenika prirode "Velika i Mala Ripaljka" na teritoriji opštine Sokobanja.\nDodatne informacije: http://www.zzps.rs/wp/dana-zastite-prirode-srbije/


Saobraćaj se na većini puteva u RS odvija nesmetano. Sitniji odroni kamenja i zemlje na kolovoz mogući su na dionicama koje prolaze kroz usjeke i pored kamenih kosina. Na putevima na kojima se izvode sanacioni radovi, obavezno je poštovanje privremene signalizacije koja reguliše saobraćaj. Vozačima savjetujemo opreznu vožnju, prilagođenu stanju i uslovima na putu.\nDo 26.10.2020 dolazi do izmjene u odvijanju saobraćaja zbog radova na izgradnji kružne raskrsnice na magistralnom putu MII 500 koji se spaja sa ulicom Brodskog bataljona u Brodu.\nZbog pokretanja klizišta, na lokalnom putu Svodna-Brezici (opština Novi Grad), saobraćaj se odvija jednom trakom


Može li Šumadija da bude srpska Toskana - 22.02.2015, Sputnik Srbija\nMože li Šumadija da bude srpska Toskana\nSrbija ima pogodnu klimu za razvoj vinarstva i vinogradarstva, u kojima leži ogroman privredni potencijal zemlje, ali se ipak ne ulaže dovoljno u tu oblast... 22.02.2015, Sputnik Srbija\n10:37 22.02.2015 (Osveženo: 16:19 05.10.2015)\n© Foto : freeimages.comVinograd\nSrbija ima pogodnu klimu za razvoj vinarstva i vinogradarstva, u kojima leži ogroman privredni potencijal zemlje, ali se ipak ne ulaže dovoljno u tu oblast, ocenili su danas vinari Srbije na Sajmu vina u Beogradu.\nBožidar Aleksandrović, vlasnik vinarije „Aleksandrović“ koja je dobitnik brojnih svetskih priznanja, rekao je za agenciju Beta da država treba da pomogne vinarima u podizanju zasada vinove loze, opremanju vinarija, da „postavi pravila igre“ i usmerava proizvođače ka kvalitetu.\n„Svedoci smo zemalja u okruženju koje veliki akcenat stavljaju na vinogradarstvo, vidimo kako su agresivne kampanje hrvatskih i makedonskih vinarija, iza kojih stoji država, mi smo više prepušteni sami sebi“, rekao je Aleksandrović.\nOn je dodao da postoji „ogroman“ privredni potencijal u vinarstvu Srbije, i da se od srpskih vina može napraviti „velika priča“ razvojem vinskog turizma.\n„Svedoci smo neverevatnog uspona Toskane kao vinske regije, Pijemonta, Istre u Hrvatskoj. Optimista sam da će Šumadija biti srpska Toskana, biće to jednog dana, a kada – videćemo“, rekao je Aleksandrović.\nDa država treba više pažnje da obrati na vinare u Srbiji slažu se i predstavnici Kraljevske vinarije, koja je deo Zadužbine kralja Petra Prvog Karađorđevića na Oplencu.\n„Najveći problem vinara u Srbiji jeste to što država ne stoji iza vinara. Možete da odete na štand Hrvatske, Makedonije, i uverite se da u finansijskom i organizacionom smislu iza njihovih vina stoji vlada, a iza nas niko. Vinari iz Srbije ne dobijaju nikakve subvencije“, smatra Dragan Reljić, upravnik Zadužbine kralja Petra Prvog.\nMenadžer vinarije „Zvonko Bogdan“ iz Subotice Zlatko Živanić ocenio je da svet doskoro nije bio upoznat sa kvalitetom srpskih vina, ali da su u poslednjih pet godina srpske vinarije sve nagrađivanije i sve zapaženije na prestižnim svetskim takmičenjima.\n„Na sajmovima u Londonu, Beču, Pragu, Briselu, Italiji, Srbija osvaja sve više zlatnih medalja, što otvara vrata svim vinarima iz Srbije. Kada jedan vinar osvoji takvu medalju, najveće beneficije ima on, a posle njega i svi ostali vinari, jer to pokazuje svetskoj sceni da se u Srbiji proizvodi vrhunsko vino, a srpskim vinarima daje šansu da nađu distibutera i izađu na svetsko tržište“, rekao je Živanić.\nNa Međunarodnom sajmu vina, koji će na Beogradskom sajmu trajati još danas, biće dodeljene nagrade za najbolje domaće vino, najbolje vino manifestacije i nagrada za najboljeg somelijera.


Državna ministarstva dobila zaduženja: Izbjeglice iz Sirije u BiH će biti smještene u kasarne\nNaslovnica Bosna i Hercegovina Državna ministarstva dobila zaduženja: Izbjeglice iz Sirije u BiH će biti smještene...\nBIH – Vijeće ministara BiH upoznato je s Izvještajem sa sastanka predsjedavajućeg Vijeća ministara BiH s predstavnicima Tužilaštva BiH, Obavještajno-sigurnosne agencije, Državne agencije za istrage i zaštitu, Granične policije, Službe za poslove sa strancima, Direkcije za koordinaciju policijskih tijela, Uprave za indirektno oporezivanje i entitetskih ministarstava unutaršnjih poslova, održanog 10. septembra ove godine u vezi sa sigurnosnim aspektom moguće izbjegličke krize i dolaska izbjeglica na teritoriju BiH, prenosi novinska agencija Patria.\nZaduženo je Ministarstvo sigurnosti da odmah pripremi akt kojim će Koordinacionom odboru za pitanje migracija biti dodata nadležnost glavnog operativnog štaba za pitanje migracija. Kada Kooordinacioni odbor zasjeda u funkciji štaba, u njegov sastav ulaze šefovi štabova sa nivoa entiteta. Nadležnost, obaveze i odgovornosti štaba će biti regulisani posebnim aktom koji, na prijedlog ministra sigurnosti, donosi Vijeće ministara BiH.\nZadužuju se Ministarstvo sigurnosti, odnosno Služba za poslove sa strancima da hitno analiziraju i po potrebi predlože na usvajanje Vijeću ministara unapređenje propisa i procedura prijema izbjeglica, s ciljem pravovremene tehničke i administrativne odgovornosti nadležnih službi i institucija za adekvatno registriranje izbjeglica.\nZaduženo je Ministarstvo odbrane BiH da, na osnovu zahtjeva koji će odmah uputiti Ministarstvo sigurnosti BiH, a koji će obavezno sadržavati moguću rutu kretanja izbjeglica prema BiH, kao i očekivani broj i dužinu boravka u BiH, izvrši hitnu identifikaciju objekata neperspektivne vojne imovine koji mogu biti stavljeni u privremenu funkciju prihvata i smještaja izbjeglica. Glavni operativni štab na nivou BiH će u saradnji sa entitetskim štabovima definirati i realizirati mjere privremenog preuzimanja objekata – kasarni za smještaj izbjeglica.\nZaduženo je Ministarstvo za ljudska prava i izbjeglice BiH da, u saradnji sa međunarodnim humanitarnim organizacijama obavi sve potrebne pripreme i da izvijesti Vijeće ministara BiH o trenutnim i potrebnim kapacitetima u smislu smještaja, hrane i zbrinjavanja migranata, te da predloži rješenja za realizaciju ove obaveze.\nMinistarstvo vanjskih poslova BiH će pratiti i redovno izvještavati Vijeće ministara BiH o stavovima EU u vezi sa migrantskom krizom i situacijom u zemljama na Zapadnom Balkanu sa osvrtom na BiH, a u vezi sa mogućim zadacima, očekivanjima ili planovima, saopćeno je iz Vijeća ministara BiH.


Prokuplje - Blic Sport\nPROKUPLJE CENI VELIKOG KOŠARKAŠKOG RADNIKA Vuletu Vukoviću uručena nagrada za životno delo\nU Prokuplju je, na svečanosti upriličenoj povodom odluka gradskih vlasti o najboljim sportistima u 2018. godini, nagrada za životno delo dodeljena prvom čoveku KK Prokuplje Vuletu Vukoviću.\nNa sednici komisije za Izbor sportiste godine grada Prokuplja odlučeno je da se nagrada za životno delo dodeli prvom čoveku KK Prokuplje Vuletu Vukoviću.\nNE STIŠAVA SE EUFORIJA Ovako "grobari" i dalje slave duplu krunu /VIDEO/\nFudbaleri Partizana su 27. maja pobedom nad Crvenom zvezdom (1:0) u finalu Kupa osvojili duplu krunu, ali se slavlje "grobara" širom Srbije ne smanjuje. Osvajanje titule i kupa navijači crno-belih su proslavili i u Prokuplju.\nIN MEMORIAM Tomislav Đorđević "Tomica" - odlazak velikana prokupačke košarke\nSEČA Radoman smenjen, Žutić na čelu Sudijske komisije\nU sklopu reorganizacije rada Sudijske komisije izabrana je nova koja će umesto pet da broji tri člana, a čine je predsednik Đorđe Žutić, Mirko Simić i Milan Karadžić, što u prevodu znači da je smenjen dosdašnji predsednik Miroslav Radoman.\nTransparenti po zgradama, Zvezdaši u Prokuplju već slave titulu\nIako je ostalo još dva kola do kraja fudbalskog prvenstva Srbije, Klub navijača Crvene zvezde iz Prokuplja je već počeo sa slavljem i proslavom titule, tako što su na nekoliko lokacija u gradu postavili transparente podrške voljenom klubu.\nPolaznici besplatne Male škole tenisa iz Prokuplja, dobili su na poklon loptice sa potpisom najbolje rangiranog igrača sveta Novaka Đokovića, rekao je agenciji Beti direktor teniskog kliba Topličanin u ovom mestu Žika Manić.


Fazlić zabrinut: Bihać se ne može sam boriti sa migrantskom krizom, ignoriraju nas svi — Radio Velkaton : Radio Velkaton\nUtorak, 10. Septembra 2019.\n13° C Broken Clouds\nRadio Velkaton > USK > Fazlić zabrinut: Bihać se ne može sam boriti sa migrantskom krizom, ignoriraju nas svi\nIzvor vijesti: faktor.ba10. Septembra. 2019. USK\nPosljednjih nekoliko mjeseci nije održan niti jedan sastanak, nisu ponuđena rješenja za rješavanje krize i nema novih lokacija u BiH koje bi trebale rasteretiti boravak migranata u Bihaću – upozorio je u ponedjeljak gradonačelnik Bihaća Šuhret Fazlić šeficu Odjela za vladavinu prava u Uredu specijalnog predstavnika EU-a u BiH Margriet Prins na sastanku posvećenom migrantskoj krizi.\nGrad Bihać ne može nositi sam teret migrantske krize, bez konkretne i efikasne pomoći nadležnih državnih institucija i svih ostalih domaćih i međunarodnih organizacija koje se bave migracijama.\n– Ova tišina i ignorisanje od strane nadležnih već smo doživjeli prošle jeseni i opet se ponavlja ista priča i očekujem da upravo predstavnici EU-a u našoj državi naprave što hitniji sastanak sa predstavnicima grada, kantona i ostalih institucija kako bi dobili odgovore hoće li se nadležni uključiti u rješavanje krize prije dolaska zimskih mjeseci i hladnoća – istakao je gradonačelnik Fazlić.\nU razgovoru za Faktor, Fazlić kaže da su uvjeti u kampu Vučjak bolji nego što su bili na livadi ispred Bire, te da niko živ ne zna koliko migranata trenutno boravi u ovom kampu jer svakodnevno jedni odlaze, drugi dolaze.\nNa upit, koliko je do sada Grad Bihać dobio novca kao pomoć za saniranje migrantske krize, od IOM-a ili Vlade Federacije BiH koja je za tu namjenu izdvojila četiri miliona KM, gradonačelnik odgovara:\n-Grad Bihać ni marke do sada nije dobio ni od države, ni od Federacije BiH. Samo nam je Kanton (USK) pomogao oko Vučjaka. Mi svaki dan vozimo četiri cisterne vode, praznimo septičke jame, Crveni križ se brine za hranu. Do sada smo, mimo Crvenog križa, potrošili oko 100.000 KM iz gradskog budžeta.\nŠta sada nakon što je odbijeno da se kamp Vučjak preseli u Medeno Polje, Fazlić vidno razočaran u to što je ovaj krajiški grad prepušten da se sam bori sa migrantskom krizom kaže:\n-Sam sebi sam više dosadio sa tom pričom. Ne želim više komentirati gdje će, šta će. Trenutno se ne zna ništa, nema nikakvih aktivnosti, ako ih ne bude možda sada u septembru.\nOd početka godine u Bosnu i Hercegovinu je ušlo 12.752 migranta, a procjene nadležnih agencija su da se trenutno na prostoru Unsko-sanskog kantona nalazi oko 1.500 migranata.\nOvaj podatak iznesen je na sjednici Operativnog štaba za pitanja migracija u BiH održanoj krajem prošle sedmice. Razgovarano je o aktivnostima i mjerama za suzbijanje nelegalnih migracija te zbrinjavanju migranata koji se nalaze na teritoriji BiH.\nNarednih dana USK trebali bi posjetiti predstavnici Evropske komisije, kada bi se konačno mogla znati sudbina novog prihvatnog centra za smještaj migranata. Rok za određivanje nove lokacije za smještaj migranata, koji je odredila Evropska komisija je istekao, objavio je BHRT.\nVećinski vlasnik kompleksa bivše zemljoradničke zadruge u Medenom Polju je Halil Bajramović, vlasnik hotela Sedra. U tom objektu su smještene migrantske porodice sa ženama i djecom, a Bajramović uzima kiriju od 50.000 maraka mjesečno.\nPrema izvještaju IOM-a, iznos odobrenih sredstava, koja su upotrijebljena u svrhu ublažavanja efekata migrantske krize u BiH, zaključno sa 29. martom 2019. godine iznosi 12 miliona 310.984 američkih dolara ili 21 milion 835.672 marke.\nVlada Federacije BiH, na inicijativu federalnog zastupnika Hamdije Abdića Tigra, izdvojila je prije nekoliko mjeseci četiri miliona maraka koja su prebačena Vladi USK. Iako se radi o namjenskim sredstvima, ona do danas nisu usmjerena u krizna žarišta, a to su Bihać i Velika Kladuša, gdje se nalaze migrantski kampovi.\nEvropska komisija sredinom augusta usvojila je odluku o izdvajanju 10 miliona eura dodatnih sredstava za podršku Bosni i Hercegovini u rješavanju povećanog broja migranata i izbjeglica.\nS ovim dodatnim izdvajanjem, ukupna sredstva Evropske unije za pitanje migranata u Bosni i Hercegovini od početka 2018. godine iznose 34 miliona eura.\nSredstva Evropske unije će najvećim dijelom biti korištena za uspostavljanje dodatnih privremenih prihvatnih centara i pružanje osnovnih usluga i zaštite, uključujući hranu i smještaj, te pristup sanitarnoj zaštiti i higijeni.\n14.12.2019 Uskoro novogodišnja čarolija u Bos. Petrovcu\n14.12.2019 Zastupnice Evropskog parlamenta posjetile Bihać: Tema razgovora, migranska kriza\n14.12.2019 U kampu “Borići” smješteno više od 340 migranata\n16.12.2019 Može li Velika Britanija postati „Mala Britanija“ – lakše iz EU nego održati državu na okup...\n16.12Bašanović (Huseina) Huse iz Vrste – ...\n16.12Šakanović, rođena Rizvić (Muharema) Hatidž...\n16.12Husić (Ibrahima) Sejfulah – Sejfo iz...\n16.12Sabljaković (Ferida) Kajtaz – Kajto


Republika / DETALJI HAPŠENJA VOĐE ŠKALJARSKOG KLANA: Kako je najveći kriminalac pao u ruke srpske policije!\nutorak, 11. 9. 2018.| 11:32\nJovica Vukotić iz Kotora, vođa "škaljarskog klana" i čovek koji je dovođen u vezu sa brojnim kriminalnim radnjama u Srbiji, Crnoj Gori i drugim evropskim zemljama, uhapšen je u Turskoj i isporučen Srbiji.\nVukotić je sa lažnim dokumentima uhapšen u turskom letovalištu Antaliji i juče je isporučen Srbiji jer ima srpsko državljanstvo.\nUskoro bi trebalo da bude saslušan, nakon ćega će biti odlučeno o njegovom eventualnom pritvoru.\nDetaljni i opsežni rad pripadnika MUP-a Srbije danas rezultirao je hapšenjem Jovana Vukotića, vođe "škaljarske grupe", nakon duge potrage.\nU Grčkoj je protiv njega već podignuta optužnica, koja ga tereti za trgovinu narkoticima, ali postoji mogućnost da predmet bude ustupljen vlastima Srbije.\nOsim šverca narkoticima škaljarska grupa se dovodi u vezu sa ubistvima, nelegalnim držanjem oružja i drugim krivičnim delima, piše blic.rs.\nBezbednosne službe označile su Jovicu Vukotića kao jednog od vođa "škaljarskog klana", sa bratom Igorom Vukotićem i sugrađaninom Igorom Dedovićem.\n"Škaljarska grupa" je poznata i po ratu sa "kavačkim klanom" u kojem je do sada na obe strane u Crnoj Gori i Srbiji ubijeno više od 30 osoba.\nSrbija Hapšenje Policija Mafija Droga Kriminal Škaljarski klan Škaljarci Jovica Vukotić


ZAVRŠEN SASTANAK KOD KOMŠIĆA: Ambasadori SAD-a i Velike Britanije bez izjava za novinare - Vijesti\nPočetna/Vijesti/ZAVRŠEN SASTANAK KOD KOMŠIĆA: Ambasadori SAD-a i Velike Britanije bez izjava za novinare\nKako javlja naš reporter, ambasadori SAD-a i Velike Britanije, napustili su zgradu Predsjedništva BiH i nisu se obraćali medijima. Iz Kabineta predsjedavajućeg Komšića, novinarima je rečeno da će medijima biti dostavljeno saopćenje.\nAmbasadori Field i Nelson napustili su zgradu Predsjedništva oko 12:15, a nekoliko minita nakon toga uzgradu Predsjedništva BiH ušao je lider SDA, Bakir Izetbegović.\nZa sada nije poznato da li je njegova posjeta zgradi Predsjedništva BiH direktno povezana sa susretom Komšića s američkim i britanskim diplomatama.\nInače, ovaj sastanak održan je dan uoči zakazane dvije sjednice Predsjedništva BiH. Na jednoj bi trebalo biti razmatrano imenovanje mandatara za Vijeće ministara BiH, a na drugoj bi se trebalo raspravljati o slanju Godišnjeg nacionalnog plana (ANP).\nČlan Predsjedništva BiH Milorad Dodik očitovao se u vezi sa susretom Fielda i Nelsona s Komšićem kazavši da je nepotrebno i da “nije fer da bilo ko od stranaca, pa bili to Amerikanci ili Britanci ili bilo ko drugi, modelira karakter sjednice Predsjedništva BiH”.


srbijasport.net - Vesti - Prva liga Srbije - U OFK Bačkoj zadovoljni rezultatskim ostvarenjem u derbiju\nDerbi na "Rajku Mitiću" nije ispunio očekivanja, slažu se akteri, ali rezultatski je možda bio najpravičniji smatraju u Bačkoj Palanci. Opterećeni važnošću i dugom pauzom, igrači nisu mogli da pruže maksimu, ali su oba stratega izrazila zadovoljstvo pristupom i zalaganjem svojih momaka. RFK Grafičar je prema poziciji i rezultatima bio blagi favorit, slažu se gosti i zato nisu mogli da prete rivalu.\n- Na derbi gledam sa pomešanim osećanjima - reči su trenera Dejana Rađenovića. Negde do 35-36 minuta bili smo direktiniji, konkretniji, pogodili smo prečku. Uglavnom se vodila rovovska borba na sredini terena, ko će koga nadmudriti u taktičkim zamislima, i ko će manje grešiti. U nastavku, prvih 10 minuta domaćin je imao inicijativu, nezgodni su po bokovima, ali za celu utakmicu nisu uputili direktan šut u okvir našeg gola - prenosi utiske sa derbija strateg Bačkoplančana i dodaje da je na osnovu svega viđenog rezultat pravičan.\nRađenović malu zamerku upućuje RFK Grafičaru, jer su utakmicu shvatili kao da im je dan "D" u borbi za prvo mesto. - Nepotrebno su, veli, ispoljili previše naboja i nervoze u terenu i na klupi. Mojim momcima moram da odam priznanje, jer su u delo sproveli moje zamisli, pokazali disciplinu, želju i karakter - nije krio zadovoljstvo ostvarenjem tima na beogradskoj "Marakani" Rađenović.\nPrva liga Srbije Muškarci Prva liga Srbije OFK Bačka RFK Grafičar Srbija Južnobački okrug Bačka Palanka


Hese i "hjundai" prvi na Zandvortu, na podijumu i Halder i Pročik - Serbiaring\nAugust 10, 2019 Marko Milutinović TCR, Vesti 0\nVozač Engstlerovog “hjundaija“ Maks Hese pobednik je prve trke TCR Nemačka na Zandvortu.\nNemački tinejdžer je trijumfovao ispred 23-godišnjeg Majka Haldera u “hondi“ i branioca titule Haralda Pročika u “hjundaiju i30 N TCR“ ekipe HP rejsing.\nDominik Fugel je u “hondi“ na startu zadržao prvo mesto, dok je iza njih došlo do višestrukih kontakata između Mičela Čea u “golfu“ i Mišel Halder u “hondi“. Posle toga je vozač iz Malezije odbačen u zid i to pri tako nezgodnom uglu da je ograda pretrpela oštećenja.\nTrka je prekinuta dok redari nisu doveli u red barijeru, postavivši ispred nje zaštitni pojas od guma. Za sve to vreme štoperica nije zaustavljana.\nNa restartu je Pročik je krenuo u ofanzivu i pretekao je Haldera za drugo mesto, dok je Anti Buri u “audiju“ napao Bredlija Burnsa u “siviku“ za četvrto. Međutim Finac nije uspeo da pretekne Britanca, ali je njihovu borbu iskoristio Hese i obišao ih je obojicu.\nTrinaest minuta pre kraja Pročik je napao Fugela sa unutrašnje strane Tarzan krivine. Austrijanac je to izveo uz vrlo blagi kontakt i poveo trku, a Fugel je izgubio mesto i od Haldera.\nTumačeći incident na prvoj krivini, zvaničnici su naredili Pročiku da propusti Fugela, koji je u međuvremenu pao na treću poziciju. Zato je Pročik morao da ispred sebe pusti i Haldera i Hesea, što ga je spustilo na četvrto mesto.\nU samom finišu Hese je napao Haldera za prvo mesto i na trenutak se probio ispred “honde“. Prilikom povratka na vrh, Halder je zakačio Hesea koji je na trenutak izgubio kontrolu nad vozilom, što je ponovo dovelo “hondu“ na čelo poretka.\nMeđutim nekoliko krivina kasnije Halder je usporio i propustio Hesea, kojem je ovo prvi apsolutni trijumf u nemačkom TCR šampionatu (prošle godine bio je ruki prvak serije).\nIza Haldera je završio Pročik, koji je u završnici ponovo i hrabro obišao Fugela, na kraju četvrtoplasiranog.\nBuri je bio peti, dok se na šestom mestu našao Barns.\nLans David Arnold koji ovog vikenda vozi VIP “hjundai“ bio je sedmi, dok su prvih 10. kompletirali Teo Koako u “hjundaiju“, Lukas Niderčajder u “hjundaiju“ i Rene Kirher u “audiju“.\nJan Zajfert je na prvoj trci “lade veste“ u TCR Nemačka kroz cilj prošao kao petnaesti.\nPosle prve trke na Zandvortu Buri i dalje vodi u generalnom sa 234 boda. Pročik mu se primakao na samo 5 poena zaostatka, a u vodećem kvartetu su i današnji pobednik Hese (215) i Halder (214).\nDruga trka je na programu sutra od 16:05, sa pol pozicije startuje Lans David Arnold.


RTCG - Radio Televizija Crne Gore - Nacionalni javni servis :: Društvo :: "Nova metodologija neće ubrzati proces integracija"\n23. 05. 2020. 14:33 >> 14:32 0\n"Nova metodologija neće ubrzati proces integracija"\nUsvajanje nove metodologije neće ubrzati proces pristupanja Crne Gore u Evropsku uniju (EU) ukoliko se ne sprovedu reforme koje se očekuju i koje su potrebne u punom smislu razvoja daljih demokratskih reformi vladavine prava, ocijenjeno je iz Evropskog pokreta (EP).\nPredsjednik EP Momčilo Radulović rekao je da su Crnoj Gori potrebne reforme u oblasti sudstva i tužilaštva.\n„Potrebni su novi ljudi na čelu sudstva i tužilaštva, jer jedino tako sa vrlo značajnim zahvatima, može se krenuti u dalje reforme u tim oblastima“, kazao je Radulović agenciji Mina.\nTo je, kako je naveo, ono što će Crnu Goru pokrenuti u procesu evropskih integracija, ali i u snaženju državnih institucija i vladavine prava u državi.\nRadulović smatra da usvajanju nove metodologije EU i aktivnosti u oblasti pregovora nijesu išli dobrom dinamikom.\n„Nijesu dobro iskomunicirane ni sa domaćom, ni sa međunarodnom javnošću. Mislim da je tu i kancelarija glavnog pregovarača i sam glavni pregovarač imao puno mogućnosti koje nije nažalost iskoristio“, kazao je Radulović.\nPrema njegovim riječima, sve to zabrinjava jer aktivnosti koje su preduzute nijesu dovoljne i adekvatne.\n„U ovom trenutku možemo biti zabrinuti za dalji smjer i intenzitet procesa evropskih integracija“, ocijenio je Radulović.\nUpitan kada se može očekivati otvaranje posljednjeg poglavlja i zatvaranje preostalih poglavlja, Radulović je odgovorio da se može očekivati da jedan broj poglavlja bude zatvoren u određenom periodu.\n„Nadamo se da će do toga doći što ranije“, poručio je Radulović.\nPrema njegovim riječima, pozitivno je to što je cijeli drugi niz struktura unutar državnih institucija dobro obavio svoj posao u prethodnim godinama.\nMeđutim, kako je dodao, nije siguran da je institucionalno odgovoreno na sve što treba, kao i da nije napravljen „određeni kredit“ kod domaće i međunarodne javnosti kako bi do tih pomaka došlo u vremenskom okviru koji se očekuje.\n„Zastoj Crne Gore u EU poprilično dugo traje, ali objektivno on nije bio samo na nama“, ocijenio je Radulović.\nGovoreći o trenutnoj političkoj situaciji u Crnoj Gori, on je rekao da sve dok postoje društvene strukture koje državu vide u srednjem vijeku, teško da se može postignuti društveni i politički dijalog koji bi Crnu Gori približio EU.\n„Na sceni imamo cijeli niz retogradnih snaga koje vuku Crnu Goru ka nečemu što nijesu niti evropske vrijednosti, niti civilizovani život po mjeri 21. vijeka“, rekao Radulović.\nPrema njegovim riječima, to je ono što zabrinjava, jer se to svakodnevno vidi na ulicama i u strukturama koje bi trebalo da spajaju ljude, a ne da ih razdvajaju.\n"Ako želite članstvo, morate poštovati politike EU"\nASK da izvijesti o aktivnostima vjerskih zajednica\nU fokusu EU i dalje stanje u pravosuđu\nNakon korone potreban novi konsenzus\n22:22 Posvećeni promovisanju rodne neravnopravnosti\n22:10 Istražiti problem nasilja nad djevojčicama i ženama sa invaliditetom\n21:58 Ljepote Crne Gore u časopisu "National Geographic Traveler"\n21:26 Opština Gusinje dobila projekat vrijedan 9000 eura


Muškarac stradao u Kraljevu od strujnog udara: Zbog opekotina nemoguće ga je identifikovati - Telegraf.rs\n26/06/19 | 22:01\nPo nezvaničnim informacijama, on je poginuo dok je u obližnjoj trafostanici pokušavao da ukrade bakarne vodove\nJedan muškarac stradao je večeras oko 19 sati u naselju „Moša Pijade“ u Kraljevu od strujnog udara . Zbog opekotina koje je zadobio po celom telu, nije bilo moguće identifikovati ga. Po nezvaničnim informacijama, on je nastradao dok je u obližnjoj trafostanici pokušavao da ukrade bakarne vodove.\n- Radnici EPS su u trafo stanici odmah primetili da nedostaje nekoliko bakarnih vodova, zato se i pretpostavlja da se radi o pokušaju krađe. Ova prostorija je inače zaključana i nije poznato kako je muškarac uspeo da uđe unutra – ispričali su stanovnici ove stambene zgrade.\nBrat serijskog ubice Ivana Milata ispričao jezive detalje njihovog detinjstva


Meteorolozi RHMZ-a najavljuju za naredni mesec\ni do minus deset\nBEOGRAD - Naredna tri dana, prema najavama Republičkog hidrometeorološkog zavoda, biće toplije nego što je uobičajeno za ovaj period godine tako da će maksimalne dnevne temperature ići i do 16 stepeni. Sedamnaestog i 18. novembra padaće kiša, praćena umerenim severozapadnim vetrom.\nOd 19. novembra do 5. decembra temperature će biti u granicama ili ispod višegodišnjeg proseka. Tokom većeg dela perioda biće suvo i stabilno vreme, uz maglu i nisku oblačnost, a maksimalne dnevne temperature biće od šest do 14 stepeni. Najniže dnevne temperature kretaće se od minus četiri stepena do pet stepeni u plusu. Oko 21. novembra, zatim sredinom treće dekade ovog meseca i 1. decembra padaće kiša, a 23. novembra možemo očekivati kišu, susnežicu ili sneg.\nSredinom prve dekade decembra temperature će, kratkotrajno, biti iznad višegodišnjeg proseka, a potom sredinom idućeg meseca temperature padaju znatno ispod višegodišnjeg proseka. Živa u termometru će pasti i do desetog podeoka u minusu i tada se očekuje češća pojava snega i formiranje snežnog pokrivača.\nJAZAS pokrenuo ovogodišnju kampanju protiv side\nMeteorolozi RHMZ-a najavljuju: Sredinom decembra i do minus deset\nU smederevskom Ju Es Stilu: Štrajkači bez plata\nAgencija Marten Board o najznačajnijim problemima u Srbiji\nKnjiga "Čuvari Jugoslavije - saradnici Udbe u Bosni i Hercegovini" uznemirila duhove u BiH


Kamera toliko sićušna, da se može ubrizgati špricem - SMT\nKamera toliko sićušna, da se može ubrizgati špricem\nHome » Posts » Kamera toliko sićušna, da se može ubrizgati špricem\n29 June 2016 | Elektronika, Gadget, Popularan\nNaučnici sa nemačkog Instituta za fiziku, Univerziteta u Štutgartu su razvili mikrokameru toliko malu da se može ubrizgati špricem. Kamera je toliko sićušna, da može biti pričvršćena na distalni kraj optičkog kabla, dok na prednjem delu maleni CMOS senzor usnimava slike.\nNova kamera bi mogla da se koristi za istraživanje delova tela u koje kamere ranije nisu mogle da zavire, kao i za nadzor uređaja i mašina. Reč je o kameri sa tri sočiva izrađenoj pomoću 3D štampača, koja je široka samo 0,12 milimetara, dakle, nešto manoj od zrna soli.\nTim naučnika veruje da su 3D štampači budućnost proizvodnje, jer postojeća tehnologija ne može da proizvede dovoljno mala sočiva koja bi mogla da se koriste u medicini. Minijaturna kamera se može ubrizgavati pomoću šprica, a može da zumira i objekte s udaljenosti od 3 mm. To znači da bi ova mala kamera mogla da fotografiše unutrašnjost ljudskih organa, pa čak i mozga.\nKamera će moći da se koristi i za nadzor, za dronove, sisteme osvetljenja i robote. Pred naučnicima je još mnogo rada, ali dosadašnji rezultati mnogo obećavaju.\nUzimajući u obzir činjenicu da ova kamerica može da fokusira sa distance od samo tri milimetra, naučnici smatraju da se ona može koristiti za fotografisanje unutrašnjih organa ljudi, možda čak i mozga.\nSa instituta ističu da je potrebno još dosta testova i istraživanja kako bi se ova kamera našla u svakodnevnoj upotrebi, ali ipak, ona već sada pruža neverovatne mogućnosti.\nTele2 u Hrvatskoj lansirao novu tarifu za ekipnu uštedu\nMitsuba širi proizvodnju u Mađarskoj\nTelenor organizuje svoj prvi hakaton krajem meseca\nSR Technics se doselio u Beograd, plata 1.000 €


Svetski kup u Poljskoj – Izostale trke za plasmane, Gruja blizu finala\nHome > Vesti > Svetski kup u Poljskoj – Izostale trke za plasmane, Gruja blizu finala\nZbog otkazivanja svih B i C finala usled loših vremenskih uslova, obojica šabačkih kajakaša, Nebojša Grujić i Branko Lagundžić, ostali su bez konačnih plasmana na drugom Svetskom kupu koji je održan u Poznanju (26-29. maj). To je pre svega posebno šteta u Brankovom slučaju, ali i ostalih mladih reprezentativnih kolega kojih je u Poljskoj bilo u velikom broju, obzirom da bi mu dodatne trke značile na polju iskustva.\nŠto se takmičarskog učinka tiče, podrazumeva se da je iskusni Nebojša Grujić imao zapaženiji nastup. Ali, iako je nekadašnji svetski i evropski prvak imao ukupno sedmo vreme u kvalifikacijama (37.17), odnosno osmo u polufinalu (36.48) discipline K-1 na 200 metara, sama završnica mu je ipak izmakla. Bio je četvrti u svojoj polufinalnoj grupi, što je za stepenik niže od ciljane pozicije.\nBranko Lagundžić je četiri puta izlazio na stazu, po dva puta u K-2 i K-4 na 500 metara. Zajedno sa kolegama kvalifikacije su uspešno savladane, a posle izveslanih polufinala četverac je trebao da vesla B, a dvosed C finale. Inače, partner u dvosedu bio mu je Stefan Vrdoljak, a i četverac je bio sastavljen od mlađe seniorskih momaka: Stefan Vrdoljak (2000), Nikola Kovačević (2001), Luka Stojkov (1999) i naravno Branko Lagundžić (2002). Dvosed je u oba navrata bio na nivou vremena od 1 minuta i 36 sekundi (1:36,18 i 1:36,69), dok je četverac veslao oko 1 minuta i 24 sekunde (1:24,14 i 1:23,90).\nReprezentacija Srbije je na drugo izdanje Svetskog kupa otputovala u podmlađenom sastavu. Ova prilika mahom je iskorišćena kako bi se takmičari po poslednji put dokazivali i borili za svoje mesto na predstojećem Evropskom prvenstvu za juniore i mlađe seniore čiji će domaćin biti Srbija (Beograd, 23-26. jun).\nNakon dva međunarodna takmičenja, naredno na koje ćemo usmeriti našu pažnju jeste Trofej Beograda i 1. kolo Mini kajak i Pionirske lige Srbije. Ono će se održati 11. juna.\nSve rezultate sa II Svetskog kupa možete pogledati OVDE.


Međunarodna sindikalna konferencija – “Glas integracija Zapadnog Balkana”, Sofija 09. maj 2018. – Unija slobodnih sindikata Crne Gore\nHomeAktuelnostiUncategorized @meMeđunarodna sindikalna konferencija – “Glas integracija Zapadnog Balkana”, Sofija 09. maj 2018.\nMeđunarodna sindikalna konferencija – “Glas integracija Zapadnog Balkana”, Sofija 09. maj 2018.\nPovodom samita EU, zakazanog za 17. maj 2018.g., održana je međunarodna konferencija “Glas integracija Zapadnog Balkana”, na kojoj su učestvovali predstavnici sindikata zemalja Zapadnog Balkana. Ovom prilikom, članice Regionalnog sindikalnog savjeta “Solidarnost” zajedno sa Savezom nezavisnih sindikata Kosova, Savezom nezavisnih sindikata Albanije, Nacionalnim savezom nezavisnih sindikata Albanije, Nacionalnom sindikalnom konfederacijom Kartel-Alfa, Konfederacijom nezavisnih sindikata Bugarske i Konfederacijom rada „Podkrepa“, u koordinaciji sa EKS – Evropskom konfederacijom sindikata, pozdravile su činjenicu da je integracija zemalja Zapadnog Balkana jedan od prioriteta EU, te su ovom prilikom donijele sledeću Deklaraciju:\nDeklaracija o novoj radnoj-socijalnoj dimenziji procesa Evropskih integracija Zapadnog Balkana\nPolazeći od činjenice da socijalni partneri kao bitan društveni faktor na nacionalnom nivou moraju biti istinski uključeni u celokupan proces Evropskih integracija mi pozivamo na jačanje kapaciteta socijalnih partnera, i to pružanjem tehničke podrške kao i transparentnog uključivanja u procese EU integracija naročito kroz pružanje detaljnih i blagovremenih informacija tokom procesa pristupanja. Takođe, verujemo da je ekonomska pomoć i olakšavanje pristupa evropskim izvorima finansiranja (EU Komisija, Evropska investiciona banka i Evropska banka za obnovu i razvoj) socijalnim partnerima sa Zapadnog Balkana od velike važnosti za formiranje funkcionalnog i održivog socijalnog dijaloga. Smatramo da zakoni koji su predmet reformskih procesa tokom pristupanja EU ne bi smeli da dospeju pred Vladu i parlament, a da prethodno nisu temeljno razmotreni pred socijalno-ekonomskim savetima. Takvi zakoni moraju da se donose u redovnom postupku, a ne po hitnoj proceduri, a ako se pojavi potreba hitnog donošenja, treba garantovati učešće reprezentativnih sindikalnih i poslodavačkih organizacija.\nPozivamo nadležne evropske institucije da u daljem procesu EU integracija podsećaju vlade država u regionu da se tokom sprovođenja pravnih tekovina EU u oblasti radno-socijalnih prava ne donose odluke koje će predstavljati samo blanko ispunjavanje minimalnih standarda propisanih preporukama već i da se gde god je to moguće u saradnji sa socijalnim partnerima uspostave i implementiraju viši standardi poštovanja radnih prava. Insistiramo da Evropski stub socijalnih prava u svih njegovih 20 prioritetnih oblasti bude u osnovi procesa transponovanja zakonodavstava kako bi obezbedio dostojne minimalne nivoe socijalne zaštite zemalja kandidatkinja.\nU daljem nastavku procesa Evropskih integracija neophodno je obezbediti dostupnost svih dokumenata koji se odnose na pregovore o pristupanju i to pre svega analitičkih izveštaja, prevoda pravnih tekovina EU-a kao i da se kriterijumi za otvaranje i zatvaranje poglavlja objave na stranicama Delegacija Evropske unije u zemljama regiona. Socijalni partneri bi trebalo da aktivno učestvuju u svim stručnim i radnim grupama za pripremu pregovora po pojedinim poglavljima te na svim sastancima užih pregovaračkih grupa kad god se radi o pitanjima koja su u nadležnosti socijalno-ekonomskih saveta. U tom slučaju bilo bi izuzetno korisno da stečena iskustva u radu 13 Mešovitih konsultativnih komiteta iz pretpristupnog perioda država koje su pristupile EU (2004-2013) korist nove zemlje kandidatkinje.\nPrilikom usklađivanja domaćeg zakonodavstva za zakonima EU neophodno je analizirati i sve moguće socijalne posledice legislativnih promena naročito na ugrožene kategorije stanovništva i na prava radnika, sisteme socijalne zaštite, socijalni dijalog i industrijske odnose. U kontekstu toga socijalne partnere treba uključiti u izradu pravnog okvira i mera za izgradnju kapaciteta, čiji je cilj podrška daljoj konvergenciji uslova rada i socijalne inkluzije, kao i unapređenje efikasnog tripartitnog dijaloga, socijalnog dijaloga i kolektivnog pregovaranja.\nPridružujući se kampanji Evropske konfederacijue sindikata za povećanje plata i „Alijanci za uzlaznu konvergenciju zarada “, naglašavamo da se ovaj proces treba realizovati na nivou kompanija, država, regiona i EU. Moguće mere za prevenciju odliva mozgova i ograničavanja migracijie iz regiona u druge regione jesu: bolje iskorišćavanje činilaca privlačenja i odguravanja kao i plata u filijalama multinacionalnih kompanija pozicioniranih u EU, uz striktno poštovanje principa „za jednaki rad – jednaka plata“.\nPozivamo EU da u neposrednoj saradnji sa socijalnim partnerima razvije mehanizme pretpristupnih fondova kojima bi se omogućilo direktno učešće sindikalnih I poslodavačkih organizacija u oblastima bitnim za društveni razvoj i to pre svega u obrazovanju. Zahtevamo i aktivnije uključivanje sindikata u ekonomske reforme kao i reforme tržišta rada naročito kada se radi o programima koji se sprovode kako bi se na tržištu rada smanjio raskorak u ponudi i potražnji radne snage i visok nivo nezaposlenosti.\nOčekujemo da će “Plan povezivanja” (u oblasti saobraćaja, komunikacija, energetike, obrazovanja i digitalizacije) stvoriti funkcionalne i u potpunosti integrisane infrastrukturne mreže, kako na Zapadnom Balkanu, tako i između tog regiona i EU. Pošto se radi o privlačenju investicija i mogućnosti otvaranja mnogih radnih mesta, nastojimo da “Plan povezivanja” bude usaglašen sa socijalnim partnerima u regionu i po zemljama.\nIsto tako, sindikalne i poslodavačke organizacije sa Zapadnog Balkana treba aktivno da učestvuju u definisanju znanja neophodnih za obavljanje novih poslova, boljem planiranju i povezivanju politika u oblasti obrazovanja, obuke i zapošljavanja, koje su odgovor na digitalizaciju i Industriju 4.0 u regionu. Smatramo da u procesu pristupanja, nove tehnologije i inovacije treba biti podržane snaznim ekonomskim i finansijskim politikama i pravednim poreskim sistemima koji finansiraju u neophodnom stepenu socijalnu sigurnost.\nPotrebno je obezbediti sve garancije da se rad migrantskih radnika iz regiona u zemljama EU odvija pod uslovima koji važe za tamošnje radnike s tim što se zabrani eksploatacija i garantuje jednaki tretman tih radnika kao i njihov potpuno jednaki tretman i sprovođenje stabilne integracione politike uz uključivanje socijalnih partnera.\nU procesu reformi pravosuđa nadležni organi u državama regiona bi trebalo da povedu računa da se ubrzaju radni sporovi i gde god je to moguće formiraju posebna sudska veća nadležna za radno-pravnu materiju.\nSofija, 9. maj 2018. g.


„Delimo vašu viziju“: Dodik podržao Orbana pred izbore u Mađarskoj - 01.04.2022, Sputnik Srbija\nSrpski član Predsedništva BiH Milorad Dodik poželeo je uspeh i pobedu aktuelnom predsedniku mađarske vlade Viktoru Orbanu na predstojećim opštim izborima, koji... 01.04.2022, Sputnik Srbija\n„Srbi Republike Srpske, Srbi regiona, Srbi u Mađarskoj, čvrsto stoje uz vas kao premijerskog kandidata i uz vašu partiju Fides, i želimo Vam uspeh i pobedu na predstojećim opštim izborima. Oni koji imaju pravo glasa u Mađarskoj, prema mojoj preporuci, glasaće za vas“, poručio je Dodik u pismu Orbanu.Navodeći da je u nekoliko navrata bio u poziciji da piše Orbanu u toku trajanja njegovog dosadašnjeg premijerskog mandata, Dodik je istakao da je svako od pisama izražavalo njegovu ličnu podršku, ali i podršku Srba iz zemalja Zapadnog Balkana, posebno onih koji žive u Republici Srpskoj i Mađarskoj.On je poručio da „u svojstvu lidera Srba u Republici Srpskoj i na nivou institucija u BiH, ja, moja politička partija i moj narod izuzetno smo cenili Vaš stav koji ste hrabro zauzeli prema situaciji u BiH, ali i šire“.Dodik je izrazio uverenje da brojni svetski lideri gledaju na Orbanov premijerski mandat kao na jedan od dinamičnih, energičnih i optimističnih.„Način na koji vodite unutrašnju i spoljnu politiku Mađarske u ovim, za Evropu i svet izrazito turbulentnim vremenima, jeste za svako divljenje i pohvalu“, naveo je Dodik, preneo je Tanjug.U pismu Orbanu Dodik je izrazio iskrenu nadu da će ponovo biti u prilici da Orbanu čestita na obnovljenom premijerskom mandatu nakon 3. aprila.\nregion, region – politika, republika srpska (rs), milorad dodik, region (šire), mađarska, viktor orban, izbori\nSrpski član Predsedništva BiH Milorad Dodik poželeo je uspeh i pobedu aktuelnom predsedniku mađarske vlade Viktoru Orbanu na predstojećim opštim izborima, koji će biti održani 3. aprila.\n„Srbi Republike Srpske, Srbi regiona, Srbi u Mađarskoj, čvrsto stoje uz vas kao premijerskog kandidata i uz vašu partiju Fides, i želimo Vam uspeh i pobedu na predstojećim opštim izborima. Oni koji imaju pravo glasa u Mađarskoj, prema mojoj preporuci, glasaće za vas“, poručio je Dodik u pismu Orbanu.\nNavodeći da je u nekoliko navrata bio u poziciji da piše Orbanu u toku trajanja njegovog dosadašnjeg premijerskog mandata, Dodik je istakao da je svako od pisama izražavalo njegovu ličnu podršku, ali i podršku Srba iz zemalja Zapadnog Balkana, posebno onih koji žive u Republici Srpskoj i Mađarskoj.\n„Navedena podrška nije bila zasnovana samo na činjenici da ste jedan od najvažnijih lidera u Evropi. Kao političar, delim vašu viziju regiona, centralne i istočne Evrope, ali i Evrope u celini“, naveo je Dodik.\nOn je poručio da „u svojstvu lidera Srba u Republici Srpskoj i na nivou institucija u BiH, ja, moja politička partija i moj narod izuzetno smo cenili Vaš stav koji ste hrabro zauzeli prema situaciji u BiH, ali i šire“.\nDodik je izrazio uverenje da brojni svetski lideri gledaju na Orbanov premijerski mandat kao na jedan od dinamičnih, energičnih i optimističnih.\n„Način na koji vodite unutrašnju i spoljnu politiku Mađarske u ovim, za Evropu i svet izrazito turbulentnim vremenima, jeste za svako divljenje i pohvalu“, naveo je Dodik, preneo je Tanjug.\nU pismu Orbanu Dodik je izrazio iskrenu nadu da će ponovo biti u prilici da Orbanu čestita na obnovljenom premijerskom mandatu nakon 3. aprila.\n25 Novembar 2021, 19:11


Đorđević: "Svi su pričali kako ćemo pobijediti i osvojiti, to nekada NE POMAŽE"\nUtorak, 10.09.2019 | 16:51\nSelektor reprezentacije Srbije Aleksandar Đorđević je govorio o razlozima poraza od Argentine u četvrtfinalu Svjetskog kupa.\nNjegovi izabranici su izgubili sa 97:87 i igraće za plasman od 5. do 8. mjesta.\n"Bila je euforija u zemlji, svi su pričali kako ćemo pobijediti i osvojiti. To nekada ne pomaže. Naprotiv. Znam sa kakvim su se pritiskom momci nosili", rekao je Đorđević.\n"Pozicija, pozicija, pozicija... Bekovi, bekovi i bekovi... I svako poštovanje za visoke igrače. Griješili smo mnogo, Argentina je igrala sjajnu odbranu. Nisu mi se svidjele neke odluke sudija, a ni naša reakcija na to. Bilo je mnogo faulova koji nisu svirani, a Argentina se prilagodila tom kriterijumu. Mi nismo", rekao je Đorđević.\n"Ovo je njegova pobjeda. Luis Skola je, sa druge strane, emotivni lider, podigao je tim. Da je naša prednost trajala malo duže mislim da bismo se izdigli jer bismo lakše disali. Argentinci su sjajno šutirali u ključnim trenucima meča, igrali jedan na jedan, pogađali teške šuteve preko ruke...", naveo je Đorđević.\n"Ponosan sam na momke kako su radili, kako su se ponašali. Blagosloven sam što sam njihov trener. Uvijek su davali maksimum. Nešto je falilo, ali to je košarka", naveo je Đorđević.\n///Srbija BEZ MEDALJE na Mundobasketu: "Svi su PLAKALI, ovaj poraz je veoma TEŽAK"///\nSrpski mentalitet, kao i u fudbalu, kad se igraju neke nebitne utakmice vi razbijate, čim je neki pritisak igrate kao p... Opustite se i igrajte kako znate, da ste tako igrali protiv Španije sada bi Poljaci plakali a ne vi...


Kako tvrde crveno-beli, Vuković je imao ponude iz Španije, Italije i Grčke, ali je rešio da prihvati onu sa Malog Kalemegdana.\nTakođe, crveno-beli su ovo pojačanje nazvali i "velikom pobedom" nakon jednogodišnje administrativne borbe porodice Vuković koja je želela da supertalentovani momak obuče dres Zvezde.\nAndrija Vuković je ponikao u Budućnosti čiji je bio najveći talenat, a u žižu je dospeo prošlog leta pošto je odbio pritisak da obuče dres reprezentacije Crne Gore jer nije hteo da igra za drugi nacionalni tim sem srpskog.\nVuković je sa Zvezdom potpisao višegodišnji stipendijski ugovor i igraće u kadetskom i juniorskom timu.\n- Želim da se zahvalim mojoj Zvezdi što je imala strpljenja za mene u proteklom periodu a nakon što su se pojavile administrativne prepreke za moj prelazak, omogućila mi nastavak školovanja i košarkaški razvoj od maja prošle godine. Sada kada sam registrovan kao igrač Crvene zvezde, mogu reći da su počele da se ostvaruju moje dečačke želje. Jedva čekam da počnem da na parketu branim boje mog voljenog kluba u kom želim da se ostvarim kao igrač i vratim dobrim igrama za sav trud i brigu koju je rukovodstvo kluba pokazalo prema meni, rekao je prilikom potpisivanja ugovora Andrija Vuković.\nMladi košarkaš je od srede registrovan u FIBA i KSS te je odmah stekao pravo nastupa za Crvenu zvezdu.\nVideo: Navijanje na Zvezda - Makabi


Bezbednost — Srednja medicinska i IT gimnazija\nKursevi i obuke Bezbednost\nPoznati sertifikat CEH (Certified Ethical Hacker) omogućuje da se kandidat bavi ovim zanimljivim poslom, te da sprečava hakerske napade u okviru kompjuterskih sistema, a što će imati prilike teorijski i praktično na ovoj edukaciji da nauči.\nNajvažnije za bavljenje ovim poslom je da kandidati nauče kako treba da komuniciraju sa strankama, a biće govora i o primeni odredbi Zakona o bezbednosti i zaštiti na radu, te će naučiti i kako treba da se ponašaju u vanrednim situacijama.\nKurs i obuka za procenu rizika u poslovima obezbeđenja\nKandidati će da se upoznaju sa brojnim rizicima, koji se u ovoj oblasti poslovanja mogu javiti, a zatim će im biti objašnjen postupak njihove pravilne procene, te će upoznati i naučiti da implementiraju u praksi pravila konkretnog standarda.\nU pitanju je pripremna edukacija, posle koje kandidat treba da polaže stručni ispit i tako postane vlasnik sertifikata, koji će mu prema pravilima Zakona o privatnom obezbeđenju Republike Srbije pružiti mogućnost da se u toj struci zaposli.\nKako generalno funkcioniše sistem tehničke zaštite će, primarno naučiti polaznici ove edukacije, te će steći i znanja vezano za njegovo projektovanje, ali i za montažu i puštanje u rad, a naučiće i da ga održavaju i da vrše sitnije popravke.\nPrvenstveno će se na praktičan rad pomenuta edukacija fokusirati, a polaznici će, između ostalog upoznati i glavne odredbe Zakona o zaštiti podataka Republike Srbije, te će naučiti kako se konkretni podaci u praksi moraju pravilno zaštititi.\nSasvim je sigurno da su poslovi iz oblasti bezbednosti vrlo atraktivni, jer podaci pokazuju da se prilično lako može naći zaposlenje ukoliko kandidat poseduje validan sertifikat za neko od njih. A zahvaljujući tome što škola poseduje sve potrebne dozvole da bi sprovodila edukacije u ovoj oblasti, polaznici postaju vlasnici diplome koja je priznata i rangirana potpuno istovetna kao i svaka druga. Zapravo, sa tom diplomom oni imaju pravo kako da konkurišu na različite oglase za posao, tako i da je upišu zvanično u svoj radni dosije. Ipak, moramo naglasiti da su odredbe zakona koje se tiču upravo postupka upisivanja sertifikata i diploma u radne dosijee kandidata izmenjene, te da je prepušteno zaposlenima u poslovnicama Nacionalne službe za zapošljavanje da taj proces izvrše, pa bi svaki kandidat trebalo njima i da se obrati nakon što se završi izabrana obuka i kurs u kategoriji bezbednosti i pošto steknu diplomu za izabrani obrazovni profil.\nDostupni su brojni kursevi i obuke za zanimanja iz oblasti bezbednosti, a među njima svakako treba pomenuti one koji su naročito zanimljivi mladim ljudima i podrazumevaju da mogu da se sertifikuju kako za zanimanje etički haker, tako i za zanimanje specijalista virtuelne bezbednosti.\nOrganizuje se i kurs i obuka za portira, a u slučaju da je neko zainteresovan ima mogućnost da pohađa specijalizovani seminar za procenu rizika u poslovima obezbeđenja. Sem njih, tu su i specijalizovane obuke i kursevi u okviru kategorije bezbednost koji nude mogućnost zainteresovanima da se sertifikuju za radnika fizičkog obezbeđenja, kao i za radnika tehničkog obezbeđenja.\nŠto se tiče samog postupka upisa, zahteva se da svako koga zanimaju edukacije u ovoj oblasti, lično dođe u školske prostorije tom prilikom i da obavezno priloži dokumentaciju koja je potrebna, a podrazumeva se da će zvanično ovlašćeni predstavnik ove obrazovne institucije prethodno prijavljenima pružiti sve relevantne informacije o tome. Neposredno pre upisa se vrši prijava i to ili telefonskim kontaktom ili se podaci šalju na mejl organizatora, a takođe je dopušteno da zainteresovana lica ličnim dolaskom u školu izvrše prijavu za izabrani seminar. Potrebno je tom prilikom da ovlašćenom predstavniku pomenute institucije daju sve neophodne podatke, a koji izuzev imena i prezimena kandidata, uključuju i datum njihovog rođenja, kao i broj mobilnog, odnosno fiksnog telefona za kontakt.\nNapominjemo da se svi kursevi i obuke za zanimanja u oblasti bezbednosti organizuju uz maksimalno poštovanje važećih pravila, a njih u ovom slučaju definiše Ministarstvo prosvete, nauke i tehnološkog razvoja naše zemlje.\nSa tim u vezi se mora istaći i podatak da svaka obuka i kurs u okviru kategorije bezbednost uključuje i praktičan rad, odnosno vežbe, koje su propisane aktuelnim nastavnim programom. A taj segment edukacije se sprovodi uz nadzor visokokvalifikovanih stručnjaka u konkretnoj oblasti, te se na taj način kandidatima omogućuje da usavrše sva znanja, koja su prethodno imali prilike da steknu na predavanjima.\nPrincip prema kome se organizuje teorijski deo svake edukacije u ovoj oblasti je vrlo jednostavan i podrazumeva da svaki prijavljeni vrši odabir između mogućnosti da predavanjima pristupa individualno, u grupi (nastavi prisustvuje od četvoro do osmoro kandidata) ili putem takozvane poluindividualne edukacije, a kada dvoje kandidata treba da pohađaju predavanja. Za svaki od navedenih vidova nastave je predviđen klasičan princip, kada se teorijski deo odvija u prostorijama pomenute škole, kao i mogućnost da zainteresovana lica časove pohađaju iz sopstvenog doma ili sa bilo kog drugog mesta, a online, odnosno uz korišćenje kompjutera koji poseduju.\nPreostalo je pomenuti i to da se organizuje redovna nastava, a ukoliko nekom kandidatu to više odgovara, stručne obuke i kursevi u okviru kategorije bezbednost mogu da budu organizovane i prema pravilima vanrednog školovanja. Svakako je moguće izvršiti i prekvalifikaciju za izabrano zanimanje, kada se zainteresovanima koji već imaju diplomu za određeni obrazovni profil istog stepena, pruža prilika da postanu vlasnici još jednog sertifikata, a dostupno je i stručno osposobljavanje za konkretno zanimanje u navedenoj oblasti. U slučaju da je neko lice prethodno školovanje završilo u okviru nižeg obrazovnog profila, sada ima mogućnost da odluči koja mu obuka i kurs za zanimanje u oblasti bezbednosti odgovara, te da izvrši dokvalifikaciju za taj obrazovni profil.


Razlika u starosti vozila Zapadne i Istočne Evrope: Evo gde je vozni park najstariji, a gde najmlađi - Naši u svetu\nRazlika u starosti vozila Zapadne i Istočne Evrope: Evo gde je vozni park najstariji, a gde najmlađi\nObjavljeno 20/10/20 u 14:30\nVozila u opštinama na severu Crne Gore prosečno su stara 19 godina, a u Podgorici i na primorju 13, pokazuju podaci koje su podgoričke “Vijesti” dobile od Evropske asocijacije proizvođača automobila (ACEA), Ministarstva saobraćaja i crnogorske Uprave za statistiku Monstat.\nPrema podacima Monstata, u Crnoj Gori je prošle godine registrovano ukupno 249.000 vozila, od čega su 63.000 imale 20 i više godina starosti, što je 25,3 odsto od ukupnog broja. Registrovano je 58 hiljada vozila mlađih od 10, što cini 23,3 odsto.\nPrema podacima iz susednih država, Bosna i Hercegovina ima istu prosečnu starost vozila kao i Crna Gora – 16 godina, dok je ta brojka u Srbiji nešto veća – 17,1 godinu, a u Hrvatskoj 12,6 godina.\nProsečna starost vozila u državama Istočne Evrope je za šest do sedam godina veća nego na Zapadu.\nNajmlađa vozila imaju gradani Luksemburga, gde je njihova prosečna starost svega 6,4 godine, slede Velika Britanija gde je prosek osam godina, Austrija 8,2, Irska 8,4, Danska 8,8, Belgija i Francuska devet godina, Nemačka 9,5, Švedska 9,9.\nNajveću starost vozila u EU imaju građani Litvanije – 16,9 godina, zatim slede Estonija sa 16,7, Rumunija sa 16,3, Grčka sa 15,7, Češka sa 14,8, Mađarska sa 14,2 godine.\nAutomobiliEvropska unijastarost automobila\n“Dala bih čitavu Kopakabanu za moj Niš…”, ispovest Srpkinje koja je u Evropi i Brazilu morala da se bavi najstarijim zanatom (FOTO)\nMajkrosoft u Austriji gradi klaud računarski centar, direktorka najavila radna mesta narednih godina


Selektivno sakupljanje ambalažnog otpada na budvanskim plažama – Ekološki pokret Ozon\nSelektivno sakupljanje ambalažnog otpada na budvanskim plažama Reviewed by Momizat on jun 05 . [caption id="attachment_5830" align="aligncenter" width="700"] Detalj sa potpisivanja Memoranduma[/caption] Budva, 5. jun 2018. godine – Ovog ljeta oko 30 plaža [caption id="attachment_5830" align="aligncenter" width="700"] Detalj sa potpisivanja Memoranduma[/caption] Budva, 5. jun 2018. godine – Ovog ljeta oko 30 plaža Rating: 0\nYou Are Here: Home » Saopštenja za javnost » Selektivno sakupljanje ambalažnog otpada na budvanskim plažama\nSelektivno sakupljanje ambalažnog otpada na budvanskim plažama\nPosted by: aleksandar Posted date: jun 05, 2018 In: Saopštenja za javnost, Slajdovi, Vijesti | comment : 0\nDetalj sa potpisivanja Memoranduma\nBudva, 5. jun 2018. godine – Ovog ljeta oko 30 plaža i ugostiteljskih objekata na potezu Slovenske plaže i šetališta u Budvi učestvovaće u projektu ,,Uspostavljanje pravilnog sistema upravljanja ambalažnim otpadom u opštini Budva“. Projektne aktivnosti prikupljanja, selektivnog odlaganja i dalje reciklaže ambalažnog otpada biće realizovane od 15. juna do 15. septembra, pod sloganom „Uhvati čist talas“.\nMemorandum o saradnji na ovom projektu danas, na Svjetski dan životne sredine, potpisali su predstavnici osam institucija partnera na projektu: Ministarstva održivog razvoja i turizma, Agencije za zaštitu prirode i životne sredine, kompanije Coca – Cola HBC Crna Gora, Javnog preduzeća za upravljanje morskim dobrom Crne Gore, Opštine ,,Budva“, preduzeća ,,Komunalno“ Budva, Regionalne deponije ,,Možura“ Bar i Ekološkog pokreta ,,Ozon“.\nPartneri su izrazili očekivanje da će ovaj projekat, koji počinje u Budvi, sledećih godina biti proširen i na ostale opštine.\nDragan Asanović, generalni direktor Direktorata za upravljanje otpadom i komunalni razvoj u Ministarstvu održivog razvoja i turizma, podsjetio je da je Crna Gora pripremila Pregovaračku poziciju za Poglavlje 27. „U upravljanju otpadom očekuje nas još dosta posla, a fokus stavljamo na prevenciju. Vjerujem da će ovaj projekat pomoći Opštini Budva u dostizanju ciljeva propisanih lokalnim planom za upravljanje otpadom. Nadam se da će ovaj čist talas u narednom periodu zahvatiti i druge gradove“, poručio je Asanović.\nAndrea Radonjić, menadžer za javne i regulatorne poslove u kompaniji Coca-Cola HBC Srbija i Crna Gora, kazala je: „Sve kreće od pojedinca i naše volje da upravo tu praznu limenku ili iskorišćenu plastičnu ambalažu stavimo u odgovarajuću posudu i time je opredelimo za reciklažu. To je odgovornost pojedinca, a mi kao partneri na projektu pokazujemo svoju društvenu odgovornost“. Ona je objasnila da će projekat imati snažnu edukativnu dimenziju i pozvala sve građane i turiste da uhvate čist talas ovog ljeta. „Plaže prekrivene otpadom neće vaš odmor učiniti ljepšim, ali osjećaj da znate da pomažete očuvanje obalskog i morskog eko-sistema, sigurno hoće“, poručila je Radonjić.\nPredrag Jelušić direktor Javnog preduzeća za upravljanje morskim dobrom Crne Gore zahvalio je zakupcima plaža i barova što su prihvatili dodatne obaveze učešćem u ovom projektu. „Danas smo po 15. put dodijelili Plave zastavice i danas počinjemo važan projekat selektivnog sakupljanja ambalažnog otpada u Budvi. Vjerujem da u tom ima simbolike, kao i da će ovaj projekat imati tradiciju i obuhvatiti ostale primorske opštine u narednom periodu“, saopštio je Jelušić.\nPoptisnici Memoranduma o saradnji\nProjekat je napravljen tako da prestavlja zaokruženu cjelinu. Prikupljeni otpad biće odlagan u namjenske posude – posebno staklo, plastika i limenke. Edukacija i animacija građana da odlože ambalažu na za to predviđeno mjesto biće veoma važan dio projekta.\nNakon selektivnog razdvajanja otpada i pripreme za reciklažu, u čemu će posebnu ulogu imati preduzeće „Komunalno“ Budva, otpad će biti transportovan na Regionalnu deponiju Možura, odakle se dalje plasira na tržište sekundarnih sirovina. Prihod ostvaren od plasiranja ambalažnog otpada na tržište biće ustupljen Regionalnoj deponiji „Možura“, kako bi se tim novcem dao doprinos unaprjeđenju infrastrukture za reciklažu.\nTotal Visit: 2702334


Istraživanje: U obećanja političara verujuju penzioneri koji se informišu preko "Pinka" - Infobrif\nIstraživanje: U obećanja političara verujuju penzioneri koji se informišu preko „Pinka“\nObjavljeno 14.08.2019. u 08:38\nBEOGRAD – Gotovo polovina građana Srbije koji izlaze na izbore (45,6 odsto) glasaju za one koji poštuju zakone i ispunjavaju obećanja, pokazuje najnovije istraživanje Biroa za društvena istraživanja (BIRODI).\nNaime, većina njih koji veruju u ispunjenje obećanja starosne je dobi iznad 65 godina (55,8 odsto), ima osnovno i niže obrazovanje (53,6 odsto) i informiše se putem Pinka (61,1 odsto).\nU najvećoj meri (64,2 odsto) reč je o glasačima SNS. Osim poštovanja zakonitosti i ispunjavanju obećanja, u istraživanju su kao kriterijumi za glasanje ponuđeni i stručnost (koja prevagu nosi kod potencijalnih glasača Saveza za Srbiju), zatim harizmatičnost lidera i moć.\nKovačević: Bojkotovati izbore ili ne – pitanje kao da…\n„Posmatrano po strankama, kod SNS dominira zakonitost, ispunjavanje obećanja i harizmatičnost. Slična struktura kriterijuma je i kod SzS, uz napomenu da je stručnost izraženije zastupljena nego kod SNS. Skoro istovetne kriterijume imaju i potencijalni glasači Pokreta slobodnih građana uz nešto izraženiji kriterijum harizmatičnosti. I za LDP birače se može reći da ima sličnu strukturu kriterijuma, uz naznaku da je umesto stručnosti i harizmatičnosti izražen kriterijum moći političara da realizuju svoja obećanja“, navodi se u instraživanju.\nZnačaj moći političara je izražena i kod glasača SPS-a, uz poštovanje zakona i datih obećanja.\n„U slučaju SPAS-a imamo izraženost dva kriterijuma, a to su zakonitost, odnosno realizacija obećanja i harizmatičnost političara. I za kraj, što se tiče birača Građanskog fronta dva su kriterijuma ključna: zakonitost i poštovanje obećanja s jedne i stručnost s druge strane“, neki su od zaključaka istraživanja BIRODI-ja.\n„Kvalitet istraživanja javnog mnjenja je preduslov za izbornu debatu. Na ovaj način mi pokušavamo da se izborimo sa industrijom populizma, odnosno lažnih vesti, tako što ćemo kroz ovu metodologiju politizovati i ideologizovati izborni proces, time što ćemo građanima ponuditi alat za merenje kvaliteta političara u delu njihove političke metodologije i ideološkog svetonazora. BIRODI će uporedo raditi na istraživanjima javnog mnjenja i monitoringa medija, i kroz pokretanje debate u društvu pokušati da napravi neophodnu promenu „, ističe Gavrilović.\nPrema njegovim rečima, ako imamo 58 odsto apolitičnih građana ne možemo govoriti o demokratskom izbornom ambijentu.\n“ Umesto da se građani opredeljuju na osnovu urađenog i ideologije, oni se opredeljuju na osnovu „frizirane slike o političarima“ koje prave marketinške agencije, a podržavaju mediji koji se bave propagandom i odmazdom „, zaključuje Gavrilović.\nDanas stiže osveženje, u Beogradu 23 stepena (TABELE)\nKovačević: Bojkotovati izbore ili ne – pitanje kao da li piti čistu ili…


Foto: Tanjug | Počela Međuvladina konferencija EU Srbija\nTanjug 22.06.2021 22:09\nLUKSEMBURG - Međuvladina konferencija EU Srbija počela je nešto prije 21:30 u Luksemburgu.\nOčekuje se da se na današnjoj Međuvladinoj konferenciji konstatuje šta je Srbija postigla u reformskom procesu, posebno u oblasti vladavine prava.\nMinistri EU su se prijavili sa pitanjima koja se odnose na situaciju i pripremljenost Srbije kada je riječ o svih šest klastera.\nDelegacija Srbije namjerava da od zemlja članica čuje koja su to njihova očekivanja kada je riječ o pristupnom reformskom procesu Srbije, ali i da dobije odgovor na to šta Srbija može da očekuje od nove metodologije u smislu pojačanog dinamizma i kredibilnosti procesa.\nBrnabić: Ponosno ću predstaviti sve što je Srbija uradila\nPremijerka Srbije Ana Brnabić, kaže da je Međuvladina konferencija EU Srbija ozbiljan i pozitivan signal kako za reformske procese tako i za evropski put zemlje.\nBrnabić je po dolasku u Luksemburg najavila je da će zvaničnicima zemalja članica i institucija EU predstaviti sve što je Vlada Srbije učinila u prethodnih nekoliko mjeseci, prvenstveno u oblasti vladavine prava, ali i kako bi bila spremina za otvaranje najmanje dva klastera.\n"Nadam se otvorenom i iskrenom razgovoru sa predstavnicima država članica, Evropske komisije i šefom diplomatije EU, gde ćemo da pokušamo da definišemo šta je to što dodatno treba da uradimo kako bismo dobili još pozitivniji sigal od strane EU i država članica, a to je otvaranje, nadam se, najmanje dva klastera do kraja godine", izjavila je Branabić.\nPremijerka je najavila da će u razgovorima sa EU zvaničnicima fokus biti na klasteru jedan koji se tiče tzv. fundamentalnih prava i vrednosti i gdje je Srbija već otvorila sva poglavlja.\nBrnabić je dodala da će se razgovarati i o regionalnoj saradnji i napomenula da u okviru svog pristupnog procesa Srbija uvijek lobira za čitav region.\n"Ja znam šta je Srbija uradila i šta svakodnevno radi i mogu da garantujem da nijedna zemlja nije uradila više od Srbije u oblasti vladavine prava u poslednjih nekoliko meseci. Jedva čekam da predstavim šta smo sve uradili i stojim iza toga. Ponosim se svim onim što smo uradili i načinom na koji smo to uradili", kaže Brnabić.


Privrednik iz Leskovca donirao traktor u Štrpcu - JUGPRESS\nPrivrednik iz Leskovca donirao traktor u Štrpcu\nTraktor, donacija privrednika Dejana Jankovića iz Leskovca danas je uručen dvanaestočlanoj porodici Radovana Stanojkovića u selu Sušice u opštini Štrpce na Kosovu i Metohiji.\nKako je saopštila Kancelarija za Kosovo i Metohiju, ova donacija je uručena u okviru akcije pomoći srpskom stanovništvu koja je pokrenuta nakon razgovora predsednika Srbije Aleksandra Vučića sa građanima u Lapljem selu gde je boravio nakon ubistva Olivera Ivanovića.\nPomoćnik direktora Kancelarije za Kosovo i Metohiju Zoran Bojović rekao je da je “nakon tog razgovora došlo do ekspanzije donacija iz centralne Srbije”.\nOn je rekao i da Kancelarija za KiM “grupiše i organizuje dostavljanje donacije” i da ” u ovom trenutku” raspolaže sa blizu 600 tona robe koja će biti uručena onima kojima je najpotrebnija.\nUručenju donacije u Sušici kod Štrpca prisustvovali su gradonačelnik Leskovca Goran Cvetanović i donator Dejan Janković.\nJanković je porodici Stanojković poželeo da traktor koristi u zdravlju i da u budućnosti bude još brojnija.\n“Do sada nismo mogli da radimo poljoprivredu, sad možemo da vozimo drva i da se bavimo poljoprivrednim poslovima”, rekao je domaćin Radovan Stanojković koji je izrazio zahvalnost predsedniku Aleksandru Vučiću i svima koji su imali udela u ovoj donaciji.